open-index/open-wikipedia-markdown huggingface dataset:
ചാർട്ടിസ്റ്റ് പ്രസ്ഥാനം

സാമ്പത്തികക്ലേശങ്ങളും രാഷ്ട്രീയാവകാശനിഷേധവും മൂലം ഇംഗ്ലണ്ടിലെ തൊഴിലാളികൾക്കിടയിൽ വളർന്നുവന്ന ബഹുജനവിപ്ലവപ്രസ്ഥാനമാണ് **ചാർട്ടിസ്റ്റ് പ്രസ്ഥാനം**.  വമ്പിച്ച പൊതുയോഗങ്ങളോടും പ്രകടനങ്ങളോടും കൂടി 1830-കളുടെ അവസാനത്തിൽ ആരംഭിച്ച ഈ പ്രസ്ഥാനം ഇടവിട്ടു് 1850-കളുടെ തുടക്കംവരെ നീണ്ടുനിന്നു. 
## ചാർട്ടർ നിവേദനം
1836 ൽ വില്യം ലോവറ്റിന്റെ നേതൃത്ത്വത്തിൽ രൂപീകരിക്കപ്പെട്ട ലണ്ടൻ വർക്കിംഗ് മെൻ എന്ന സംഘടന ആറ് ആവശ്യങ്ങൾ അടങ്ങിയ ഒരു നിവേദനം പാർലമെന്റിനു സമർപ്പിക്കാൻ തയ്യാറാക്കി.
#ഇരുപത്തിയൊന്ന് വയസ്സായവർക്ക് വോട്ടവകാശം നൽകുക.
#രഹസ്യ ബാലറ്റ് സമ്പ്രദായം നടപ്പിലാക്കുക.
#വർഷത്തിലൊരിക്കലെങ്കിലും പാർലമെന്റ് വിളിച്ചു ചേർക്കുക
#പാർലമെന്റംഗമാകാൻ സ്വത്തുണ്ടാകണമെന്ന നിബന്ധന പിൻവലിക്കുക.

തുടങ്ങിയവയായിരുന്നു പ്രധാന ആവശ്യങ്ങൾ. മുപ്പതു ലക്ഷം പേരുടെ ഒപ്പ് ശേഖരിച്ച് ഈ ജനകീയ ചാർട്ടർ പാർലമെന്റിനു സമർപ്പിച്ചെങ്കിലും പാർലമെന്റ് തള്ളി. തുടർന്ന് പണിമുടക്ക് ഉൾപ്പെടെയുള്ള ശക്തമായ പ്രക്ഷോഭങ്ങൾ ആരംഭിച്ചു. ഗവൺമെന്റ് ഈ പ്രക്ഷോഭങ്ങളെ അടിച്ചമർത്തി.

## അവലംബം


വർഗ്ഗം:ഇംഗ്ലണ്ടിലെ തൊഴിലാളി മുന്നേറ്റങ്ങൾ
സജിത ശങ്കർ

പ്രശസ്ത ചിത്രകാരിയാണ് സജിത ആർ ശങ്കർ (ജനനം : 1967 ഡിസംബർ 9). ഏഷ്യയിലെയും യൂറോപ്പിലെയും പ്രധാന ഗ്യാലറികളിൽ ചിത്ര പ്രദർശനം നടത്തിയിട്ടുണ്ട്. ഇരുപതോളം സോളോ ചിത്ര പ്രദർശനങ്ങളും അൻപതോളം ഗ്രൂപ്പ് പ്രദർശനങ്ങളിലും പങ്കെടുത്തു.
## ജീവിതരേഖ

കോട്ടയം ജില്ലയിലെ കുമാരനല്ലൂരിൽ ജനിച്ചു. നട്ടാശ്ശേരി സെന്റ് മർസെല്ലിനാസ് കോൺവെന്റിലായിരുന്നു സ്കൂൾ വിദ്യാഭ്യാസം. 1987ൽതിരുവനന്തപുരം കോളേജ് ഓഫ് ഫൈൻ ആർട്സിൽ നിന്നു ലളിതകലാ ബിരുദം (ബാച്ചിലർ ഓഫ് ഫൈൻ ആർട്സ്) നേടി. മൂന്നു വർഷം ചെന്നൈയിലെ ലളിത കലാ അക്കാദമി  സ്റ്റുഡിയോയിലും പിന്നീട് പതിന്നാറ് വർഷത്തോളം ചോളമണ്ഡലം കലാഗ്രാമം കേന്ദ്രീകരിച്ചും പ്രവർത്തിച്ചു. 2002 മുതൽ 2011 വരെ കേരള ലളിത കലാ അക്കാദമി അംഗമായും വൈലോപ്പിള്ളി സംസ്കൃതി ഭവൻ അംഗമായും പ്രവർത്തിച്ചു.  
കമലാദാസിന്റേതടക്കം നിരവധി കവിതകൾക്കും കഥകൾക്കും  മലയാളം ഇന്ത്യാ ടുഡേയിലും രേഖാ ചിത്രങ്ങളും ചിത്രീകരണവും നടത്തി.
2007 മുതൽ ഗൗരി കലാ കേന്ദ്രം എന്ന പേരിൽ കല്ലാറിൽ കലാ പഠന കേന്ദ്രം നടത്തുന്നു.

ലോകത്തിലെ പല  ഗ്യാലറികളിലും പ്രദർശനങ്ങൾ നടത്തിയിട്ടുള്ള സജിത ശങ്കറിന്റെ സ്ത്രീയും പ്രകൃതിയും പോലുള്ള വിവിധ പരമ്പരകൾ, പ്രണയ പരമ്പരകളുടെ കവിത, നവഗ്രഹ പരമ്പര എന്നിവ ശ്രദ്ധേയങ്ങളാണ്. അവരുടെ സൃഷ്ടികൾ നാഷണൽ ഗാലറി ഓഫ് മോഡേൺ ആർട്ട് ബാംഗ്ലൂർ, ഡൽഹി ആർട്ട് ഗാലറി - ന്യൂഡൽഹി, നാഷണൽ ഗാലറി ഓഫ് മോഡേൺ ആർട്ട് ന്യൂഡൽഹി, അലയൻസ് ഫ്രാഞ്ചൈസ് ഡി ചെന്നൈ, ലളിത് കലാ അക്കാദമി ന്യൂഡൽഹി, മദ്രാസ് മ്യൂസിയം, കത്സുയാമ സിറ്റി സെന്റർ ജപ്പാൻ,  ക്ലീവ് ലാൻഡ് ആർട്ട് ഗാലറി മിഡിൽസ്‌ബ്രോ എന്നിവിടങ്ങളിൽ പ്രദർശിപ്പിച്ചിട്ടുണ്ട്.

## പുരസ്കാരങ്ങൾ
*ചാൾസ് വാലസ് ഫെല്ലോഷിപ്പ്
* സീനിയർ ഫെല്ലോഷിപ്പ്, സാംസ്കാരിക വകുപ്പ്, ഇന്ത്യ
* ക്ലീവ് ലാൻഡ് അന്തർദേശീയ ചിത്രകലാ ബിനലെ, യു.കെ (1995)
* കേരള ലളിത കലാ അക്കാദമി പുരസ്കാരം
* കേരള ലളിതകലാ അക്കാദമിയുടെ വിശിഷ്ടാംഗത്വം (ഫെല്ലോഷിപ്പ്) -2023 -24

## അവലംബം

## പുറം കണ്ണികൾ
*Alterbodies exhibition
വർഗ്ഗം:കേരളീയരായ ചിത്രകാരികൾ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
വർഗ്ഗം:1967-ൽ ജനിച്ചവർ
വർഗ്ഗം:ഡിസംബർ 9-ന് ജനിച്ചവർ
വർഗ്ഗം:കേരള ലളിതകലാ അക്കാദമിയുടെ ഫെലോഷിപ്പ് ലഭിച്ചവർ
ഉമ്മ (ചലച്ചിത്രം)

1960-ൽ പുറത്തിറങ്ങിയ ഒരു മലയാളചലച്ചിത്രമാണ് **ഉമ്മ** ഉദയായുടെ ബാനറിൽ കുഞ്ചാക്കോയാണ് ഈ ചിത്രം നിർമിച്ചതും സംവിധാനം ചെയ്തതും. കുറച്ചുകാലത്തെ സ്തംഭനത്തിനുശേഷം ഉദയാ സ്റ്റുഡിയോ വീണ്ടും പ്രവർത്തനമാരംഭിച്ചത്  ഈ ചിത്രത്തിന്റെ നിർമ്മാണത്തോടു കൂടിയാണ്.  മൊയ്തു പടിയത്തിന്റെ മൂലകഥയ്ക്ക് വിമൽ തിരക്കഥയും ശാരംഗപാണി സംഭാഷണവും രചിച്ചു.  പി. ഭാസ്കരൻ എഴുതിയ ഗാനങ്ങൾക്ക് എം.എസ്. ബാബുരാജ് സംഗീതം നൽകി. ആലപ്പുഴ എക്സെൽ പ്രൊഡക്ഷൻസാണ് ഈ ചിത്രം വിതരണത്തിനെത്തിച്ചത്.
## അഭിനേതാക്കൾ
*തിക്കുറിശ്ശി സുകുമാരൻ നായർ
*കെ.പി. ഉമ്മർ
*ബഹദൂർ
*എസ്.പി. പിള്ള
*എസ്.ജെ. ദേവ്
*ബോബൻ കുഞ്ചാക്കോ (ബാലതാരം)
*ബി.എസ്. സരോജ
*രാജകുമാരി
*എൽ. പൊന്നമ്മ
*കാഞ്ചന
*രാജമ്മ
## പിന്നണിഗായകർ
*എ.എം. രാജ
*ജിക്കി
*എം.എസ്. ബാബുരാജ്
*മെഹബൂബ്
*പി. ലീല
*പി.ബി. ശ്രീനിവാസ്
## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാ ബേസിൽ നിന്ന് ഉമ്മ

വർഗ്ഗം:1960-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:ശാരംഗപാണി തിരക്കഥ എഴുതിയ ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:പി ഭാസ്കരന്റെ ഗാനങ്ങൾ
വർഗ്ഗം:ഭാസ്കരൻ- ബാബുരാജ് ഗാനങ്ങൾ
വർഗ്ഗം:മൊയ്തു പടിയത്ത് കഥയെഴുതിയ ചലച്ചിത്രങ്ങൾ
വർഗ്ഗം:കുഞ്ചാക്കൊ നിർമ്മിച്ച ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
മാധബി മുഖർജി

പ്രശസ്ത ബംഗാളി സിനിമാ അഭിനേത്രിയാണ് **മാധബി മുഖർജി**(ജനനം : 1942 ഫെബ്രുവരി 10)1970 -ലെ ഏറ്റവും മികച്ച നടിയ്ക്കുള്ള ദേശീയപുരസ്ക്കാരം മാധബി മുഖർജി നേടിയിട്ടുണ്ട്. സത്യജിത് റേ സംവിധാനം  ചെയ്ത ചാരുലത പ്രേക്ഷക ശ്രദ്ധ ഏറെ പിടിച്ചുപറ്റി.
മാധബി ശിശിർ ഭാദുരി,ഛബി ബിശ്വാസ്,നിർമ്മലേന്ദു ലാഹിരി എന്നിവരോടൊപ്പം   നാടകരംഗത്തു   ആദ്യകാലങ്ങളിൽപ്രവർത്തിച്ചിരുന്നു. 1950 ൽ പ്രേമേന്ദ്രമിത്രയുടെ 'കൻകന്താല ലൈറ്റ് റയിൽവേ'എന്ന ചിത്രത്തിൽ ബാലതാരമായിട്ടായിരുന്നു സിനിമയിലേയ്ക്കുള്ള മാധബി മുഖർജിയുടെ പ്രവേശനം .

## ആദ്യകാല ചിത്രങ്ങൾ
മൃണാൾ സെൻ സംവിധാനം  ചെയ്ത "ബൈഷേയ് ശ്രാവൺ"(1960), ഋത്വിക് ഘട്ടകിന്റെ 1965ൽ പുറത്തിറങ്ങിയ 'സുബർണ രേഖ' തുടർന്നുള്ള 'മേഘേ തക് താരാ",'"കോമൾ ഗാന്ധാർ' എന്നിവയായിരുന്നു പ്രധാന ആദ്യകാല ചിത്രങ്ങൾ.
## അവലംബം


## പുറംകണ്ണികൾ
* 
*Profile and filmography at Calcuttaweb.com 

വർഗ്ഗം:ബംഗാളിചലച്ചിത്ര അഭിനേതാക്കൾ
വർഗ്ഗം:ബംഗാളി ചലച്ചിത്രനടിമാർ
വർഗ്ഗം:1942-ൽ ജനിച്ചവർ
ചാരുലത

സത്യജിത് റേ സംവിധാനം  ചെയ്ത്, സൗമിത്ര ചാറ്റർജി, മാധബി മുഖർജി, ശൈലേൻ മുഖർജി എന്നിവർ പ്രധാന വേഷങ്ങളിൽ അഭിനയിച്ച് 1964-ൽ പുറത്തിറങ്ങിയ ബംഗാളി ചലച്ചിത്രമാണ് **ചാരുലത**. രബീന്ദ്രനാഥ് ടാഗോറിന്റെ **തകർന്ന കൂട്** എന്ന നീണ്ടകഥയാണ് ഈ സിനിമയ്ക്ക് ആധാരം .

ബർളിൻ രാജ്യാന്തരചലച്ചിത്രമേളയിൽ ഈ ചിത്രത്തിന്ന് ഏറ്റവും നല്ല രചനക്കുള്ള ഗോൾഡൻ ബെയർ പുരസ്കാരം കിട്ടുകയുണ്ടായി.  
## അധിക വായനക്ക്
*Antani, Jay.  "Charulata review." *Slant Magazine*, April 2004.
*Biswas, Moinak. "Writing on the Screen: Satyajit Ray’s Adaptation of Tagore "
*Chaudhuri, Neel. "Charulata: The Intimacies of a Broken Nest"
*Cooper, Darius.*The Cinema of Satyajit Ray:Between Tradition and Modernity* Cambridge University Press, 2000.
*Nyce, Ben. *Satyajit Ray : A Study of His Films*. New York: Praeger, 1988
* Seely, Clinton B. "Translating Between Media: Rabindranath Tagore and Satyajit Ray"
* Sen, Kaustav "Our Culture, Their Culture:Indian-ness in Satyajit Ray and Rabindranath Tagore explored through their works Charulata and Nashtanir "
## അവലംബം

## പുറം കണ്ണികൾ
*Official website 
* 
* 
## കുറിപ്പുകൾ
*

വർഗ്ഗം:ബംഗാളി ചലച്ചിത്രങ്ങൾ
വർഗ്ഗം:സത്യജിത് റേ സം‌വിധാനം ചെയ്ത ചിത്രങ്ങൾ
ഇലഞ്ഞിത്തറമേളം

തൃശ്ശൂർ പൂരത്തിന്റെ ഭാഗമായി നടക്കുന്ന ഒരു ചെണ്ടമേളമാണ് **ഇലഞ്ഞിത്തറമേളം**. പൂരത്തിന്റെ രണ്ട് മുഖ്യപങ്കാളികളിലൊരാളായ പാറമേക്കാവ് വിഭാഗമാണ് ഇലഞ്ഞിത്തറമേളം അവതരിപ്പിക്കുന്നത്‌. ഏകദേശം രണ്ടു മണിക്കൂർ ദൈർഘ്യം വരുന്ന **[[പാണ്ടിമേളം|പാണ്ടിമേളമാണ്]]** ഇലഞ്ഞിത്തറയിൽ അവതരിപ്പിക്കുന്നത്‌.

വടക്കുംനാഥക്ഷേത്രത്തിന്റെ മതിൽക്കെട്ടിനുള്ളിൽ, പടിഞ്ഞാറേ ഗോപുരത്തിന് വടക്കായി സ്ഥിതിചെയ്യുന്ന ഇലഞ്ഞിമരത്തിനടിയിലാണ് ഈ മേളം കൊട്ടിയിരുന്നത്. അങ്ങനെയാണ് ഈ ചെണ്ടമേളത്തിന് ഇലഞ്ഞിത്തറമേളം എന്ന പേര് വന്നതും.   പണ്ട് ഇവിടെയുണ്ടായിരുന്ന വലിയൊരു ഇലഞ്ഞിമരം, കാലപ്പഴക്കം മൂലം 2001-ൽ കടപുഴകി വീഴുകയുണ്ടായി. പകരം ആ വർഷം സെപ്റ്റംബർ 11-ന് നട്ട ഇലഞ്ഞിയാണ് ഇപ്പോഴുള്ളത്.  ഇവിടെ വച്ചാണ് ഇപ്പോഴും മേളം നടത്തിവരുന്നത്. പാറമേക്കാവ് ഭഗവതിയുടെ മൂലസ്ഥാനം ഇവിടെയാണെന്ന് സങ്കല്പമുണ്ട്. അതാണ് ഇവിടെ മേളം നടത്തിവരുന്നത്. 
മറ്റുള്ള ക്ഷേത്രങ്ങളിൽ നിന്ന് വ്യത്യസ്തമായി മതിൽക്കെട്ടിനകത്തുവച്ച് പാണ്ടിമേളം നടത്തുന്നു എന്ന പ്രത്യേകതയുമുണ്ട് വടക്കുന്നാഥക്ഷേത്രത്തിന്. ഇത്, സ്ഥലത്തെ നമ്പൂതിരിമാരുമായുള്ള തർക്കത്തെത്തുടർന്ന് ശക്തൻ തമ്പുരാൻ കൊണ്ടുവന്ന ചിട്ടയാണെന്ന് പറയപ്പെടുന്നു. പാണ്ടിമേളത്തെ അസുരമേളമായാണ് കണക്കാക്കിവരുന്നത്. അതുകൊണ്ടാണ് സാധാരണയായി ഇത് മതിൽക്കെട്ടിനകത്തുവച്ച് നടത്താത്തത്. ദേവമേളമായി കണക്കാക്കപ്പെടുന്ന പഞ്ചാരിമേളമാണ് ക്ഷേത്രമതിൽക്കെട്ടിനകത്ത് നടത്താറുള്ളത്.

## അവലംബം

വർഗ്ഗം:തൃശ്ശൂർ പൂരം
വർഗ്ഗം:കേരളത്തിലെ ഹിന്ദു ആഘോഷങ്ങൾ
ഒരു തീർത്ഥാടകന്റെ വഴി

പൗരസ്ത്യ ഓർത്തഡോക്സ് ക്രിസ്തീയതയിലെ ഹെസിക്കാസപാരമ്പര്യത്തിൽ പത്തൊൻപതാം നൂറ്റാണ്ടിൽ എഴുതപ്പെട്ട ക്ലാസ്സിക് ആണ് **ഒരു തീർത്ഥാടകന്റെ വഴി**  (The Way of A Pilgrim). എഴുത്തുകാരൻ ആരെന്നു നിശ്ചയമില്ലാത്ത ഈ കൃതി, ഇടവിടാതെയുള്ള പ്രാർത്ഥനവഴി ദൈവസ്മരണ മനസ്സിൽ ഉറപ്പിച്ചു നിർത്തുന്നതെങ്ങനെ എന്ന ചോദ്യത്തിന് ഉത്തരം തേടാൻ ശ്രമിക്കുന്നു. തെസ്സലോനിക്കർക്കെഴുതിയ പൗലോസിന്റെ ഒന്നാം ലേഖനത്തിലെ (5:17)  "നിങ്ങൾ ഇടവിടാതെ പ്രാർത്ഥിക്കുക" എന്ന വചനമാണ് ആഖ്യാതാവിനെ ഈ അന്വേഷണത്തിനു പ്രേരിപ്പിക്കുന്നത്. പ്രാർത്ഥനാച്ചരടിന്റെ സഹായത്തോടെ 'യേശുപ്രാർത്ഥന' എന്ന ഹ്രസ്വമന്ത്രം ആവർത്തിച്ചും ഓർത്തഡോക്സ് പാരമ്പര്യത്തിലെ ലിഖിതസമുച്ചയമായ ഫിലോക്കാളിയായിലെ വചനങ്ങൾ ധ്യാനിച്ചും റഷ്യയാകെ ചുറ്റിക്കറങ്ങുന്ന ഒരു കർഷകന്റെ അനുഭവാഖ്യാനത്തിന്റെ രൂപത്തിലാണ് ഇതിന്റെ രചന. കൃതിയുടെ ലളിതവും ഹൃദ്യവുമായ ശൈലിക്ക് ഈ തുടക്കം ഉദാഹരണമാണ്: 

ഈ രചനയുടെ ഉത്ഭവപശ്ചാത്തലം അജ്ഞാതമായിരിക്കുന്നു. ഇത് എഴുത്തുകാരന്റെ തന്നെ അനുഭവാഖ്യാനമോ, മറ്റൊരു തീർത്ഥാടകന്റെയോ തീർത്ഥാടകരുടെയോ അനുഭവങ്ങളെ ആശ്രയിച്ചെഴുതിയതോ എന്നു വ്യക്തമല്ല. ഓർത്തഡോക്സ് ആത്മീയതയുടേയും യേശു പ്രാർത്ഥനയെ ആശ്രയിച്ചുള്ള സാധനയുടേയും പ്രചാരണത്തിനായി എഴുതപ്പെട്ട കേവലം സങ്കല്പസൃഷ്ടിയാകാനും മതി ഇത്. ഇതിന്റെ കൈയെഴുത്തുപ്രതി ആദ്യം പ്രത്യക്ഷപ്പെട്ടത് പത്തൊൻപതാം നൂറ്റാണ്ടിനൊടുവിൽ ആഥോസ് മലയിലെ ഒരാശ്രമത്തിലാണ് 

## അവലംബം

വർഗ്ഗം: പൗരസ്ത്യ ഓർത്തഡോക്സ് ക്രിസ്തീയത
വർഗ്ഗം:ക്രൈസ്തവഗ്രന്ഥങ്ങൾ
വർഗ്ഗം:19-ആം നൂറ്റാണ്ടിലെ പുസ്തകങ്ങൾ
വർഗ്ഗം:ക്രൈസ്തവ സാഹിത്യം
അമ്മയെ കാണാൻ

വി. അബ്ദുള്ളയും പി. ഭാസ്കരനും ചേർന്ന് ചിത്രസാഗറിന്റെ ബാനറിൽ നിർമിച്ച **അമ്മയെ കാണാൻ** എന്ന ചിത്രത്തിന്റെ കഥയും സംഭാഷണവും ഇ.എം. കോവൂരാണു നിർവഹിച്ചത്.  ഈ കഥ സംവിധാനം ചെയ്തതും ഗാനങ്ങൾ രചിച്ചതും പി. ഭാസ്കരനാണ്.  കെ. രാഘവൻ സംഗീതം നൽകിയ 8 പാട്ടുകൾ ഇതിലുണ്ട്.  വാഹിനി സ്റ്റുഡിയോയിൽ നിർമ്മാണം പൂർത്തിയാക്കിയ ഈ ചിത്രം അഭ്രത്തിലേയ്ക്ക് പകർത്തിയത് യു. രാജഗോപാലൻ ആണ്.  നൃത്തസംവിധാനം ഗോപാലകൃഷ്ണനും കലാസംവിധാനം പി.എൻ. മേനോനും രംഗ സജ്ജീകരണം നീലകണ്ഠനും വസ്ത്രാലംകാരം മുത്തുവും ശബ്ദലേഖനം വി.ബി.സി. മേനോനും ചിത്രസംയോജനം ആർ. വെങ്കിട്ടരാമനും വേഷവിധനം പി.എൻ. കൃഷ്ണനും നിർവഹിച്ചു.  വിജയാ ലാബർട്ടറിയിൽ എസ്. രംഗനാഥനാണ് ചിത്രം പ്രോസസ് ചെയ്തത്.  പശ്ചാത്തലസംഗീതം എം.ബി. ശ്രീനിവാസൻ ഒരുക്കി.  ചിത്രസാഗർ ഫിലിംസ് കോഴിക്കോടായിരുന്നു ഈ ചിത്രത്തിന്റെ വിതരണാവകാശികൾ.  1963 നവംബർ 22-ന് ഈ ചിത്രം പ്രദർശനം തുടങ്ങി.

## അഭിനേതാക്കൾ
*സത്യൻ
*ബഹദൂർ
*അടൂർ ഭാസി
*മധു
*അംബിക (പഴയകാല നടി) 
*വാസന്തി
*കോട്ടയം ശാന്ത
*ബേബി വിനോദിനി
*എസ്.പി. പിള്ള
*കോട്ടയം ചെല്ലപ്പൻ
*കുഞ്ഞാണ്ടി
*കുതിരവട്ടം പപ്പു
## പിന്നണിഗായർ
*എ.പി. കോമള
*കെ.ജെ. യേശുദാസ്
*കെ.പി. ഉദയഭാനു
*പി. ലീല
*എസ്. ജാനകി 
## അവലംബം

## പുറത്തേക്കുള്ള കണ്ണികൾ
*ബോളിവുഡ് മൂവി സൈറ്റിൽ നിന്ന് 

വർഗ്ഗം:1963-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി ഭാസ്കരൻ നിർമ്മിച്ച ചലച്ചിത്രങ്ങൾ
തൂങ്ങുന്ന പൂന്തോട്ടം

ലഘുചിത്രം|ബാബിലോണിലെ തൂക്കുപൂന്തോട്ടം 20-ം നൂറ്റാണ്ടിലെ രചന
ബാബിലോണിലെ തൂങ്ങുന്ന പൂന്തോട്ടം ഏഴ് പുരാതന ലോകാത്ഭുതങ്ങള്ളിൽ അഥവാ പ്രാചീന സപ്താത്ഭുതങ്ങളിൽ ഒന്നാണ് . ഇത് നിർമ്മിച്ചത് ബാബിലോണിയൻ രാജാവ്  നെബൂഖദ്‌നേസർ ആണ് . തന്റെ ദു:ഖിതയായ ഭാര്യ അമ്യ്ടിസ്നെ സന്തോഷിപ്പിക്കാൻ വേണ്ടിയാണു അദ്ദേഹം ഇത് നിർമ്മിച്ചത് .22-മീറ്റർ വരെ ഉയരത്തിലെത്തുന്ന വിവിധ തട്ടുകളിലായി ക്രമീകരിയ്ക്കപ്പെട്ടിരുന്ന പൂന്തോട്ടം അന്തരീക്ഷത്തിൽ തൂങ്ങി നിൽക്കുന്ന പ്രതീതി ജനിപ്പിച്ചിരുന്നു. ബി.സി.ഒന്നാം നൂറ്റാണ്ടിലിൽ ഒരു ഭൂകമ്പത്തിൽ ഇത് നശിച്ചു.

## അവലംബം


വർഗ്ഗം:ലോകമഹാത്ഭുതങ്ങൾ
വർഗ്ഗം:പ്രാചീന സപ്താത്ഭുതങ്ങൾ
വർഗ്ഗം:ഇറാഖ്
വർഗ്ഗം:തോട്ടങ്ങൾ
സലീം ദുറാനി

ക്രിക്കറ്റ് രംഗത്ത് നിന്ന് ആദ്യ അർജുന അവാർഡ് നേടിയ വ്യക്തിയാണ് **സലിം ദുറാനി**.  അദ്ദേഹത്തിൻറെ ജനനം 1934 ഡിസംബർ 11-ന് അഫ്ഗാനിസ്ഥാനിലെ കാബൂളിൽ ആയിരുന്നു.  ഇടം കയ്യൻ ബാറ്റ്സ്മാൻ ആയിരുന്ന അദ്ദേഹം ആഭ്യന്തര ക്രിക്കറ്റിൽ ഗുജറാത്ത്, മഹാരാഷ്ട്ര, സൌരാഷ്ട്ര എന്നീ ടീമുകളെ പ്രതിനിധീകരിച്ചിട്ടുണ്ട്.2023 ഏപ്രിൽ 2 നു മരണപ്പെട്ടു.

## അവലംബം


വർഗ്ഗം:1934-ൽ ജനിച്ചവർ

വർഗ്ഗം:ഡിസംബർ 11-ന് ജനിച്ചവർ

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:അർജ്ജുന പുരസ്കാരം ലഭിച്ചവർ

വർഗ്ഗം:2023-ൽ മരിച്ചവർ
ചിലമ്പൊലി

വൃന്ദാവൻ പിക്ചേഴ്സിന്റെ പ്രഥമ സംരംഭമായ **ചിലമ്പൊലി** എന്ന മലയാളചലച്ചിത്രം നിർമിച്ചത് കല്യാണ കൃഷ്ണയ്യരാണ്.  തിക്കുറിശ്ശി സുകുമാരൻ നായർ തിരക്കഥയും സംഭാഷണവും രചിച്ച ഈ ചിത്രത്തിന്റെ സംവിധാനവും ഛായാഗ്രഹണവും ജി.കെ. രാമു നിർവഹിച്ചു.  ന്യൂട്ടോൺ സ്റ്റുഡിയോയിൽ വച്ച് ഫിലിമിലാക്കിയ ചിലമ്പൊലിയിൽ അഭയദേവ് രചിച്ച 11 ഗാനങ്ങളും *ശ്രീകൃഷ്ണകർണാമൃതത്തിലെ* ഒരു ശ്ലോകവുമുൾപ്പെടെ 12 പാട്ടുകൾക്ക് വി. ദക്ഷിണാമൂർത്തി സംഗീതം നൽകി.  കലാമണ്ഡലം മാധവൻ, ലക്ഷ്മിനാരായണൻ, എ. മാധവൻ എന്നിവർ നൃത്തസംവിധാനവും പി.എൻ മേനോൻ കലസംവിധനവും കണ്ണപ്പൻ ഛായാഗ്രഹണവും എൻ.വി കരുണാകരൻ ശംബദലേഖനവും പി. വെങ്കിട്ടാചലം ചിത്രസംയോജനവും കെ. ഭാസ്കരൻ, സി.വി. ശങ്കർ ധനകോടി എന്നിവർ വേഷവിധാനവും അറുമുഖം വസ്ത്രാലങ്കാരവും നിർവഹിച്ചു.  ഈ ചിത്രം 1963 സെപ്റ്റംബർ 23-ന് പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*ടി.എസ്. മുത്തയ്യ
*തിക്കുറിശ്ശി സുകുമാരൻ നായർ
*അടൂർ പങ്കജം 
*രാഗിണി
*സുകുമാരി
*അംബിക (പഴയകാല നടി)
*എസ്.പി. പിള്ള
*അടൂർ ഭാസി
*കുമാരി ശാന്ത
*ബേബി വിനോദിനി 
*ബേബി വിലാസിനി
## പിന്നണിഗായകർ
*കമുകറ പുരുഷോത്തമൻ
*പി. ലീല
*പി. സുശീല
## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽ നിന്ന് ചിലമ്പൊലി
*ദി ഹിന്ദു മെട്രോ പ്ലസ്സിൽ നിന്ന്  ചിലമ്പൊലി

വർഗ്ഗം:1963-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:അഭയദേവിന്റെ ഗാനങ്ങൾ
വർഗ്ഗം:ജി. കെ രാമു ഛായാഗ്രഹണം ചെയ്ത് സംവിധാനം ചെയ്ത ചലച്ചിത്രങ്ങൾ
വർഗ്ഗം:തിക്കുറിശ്ശി കഥ എഴുതിയ മലയാളചലച്ചിത്രങ്ങൾ
ജൽസാഘർ

താരാശങ്കർ ബാനർജിയുടെ ചെറുകഥയെ അതിജീവിച്ച് സത്യജിത് റേ തിരക്കഥയെഴുതി സംവിധാനം  ചെയ്ത ചിത്രമാണ് **ജൽസാഘർ **(The Music Room).1958 ലാണ് ഈ ചിത്രം പുറത്തിറങ്ങിയത്. സത്യജിത് റേയുടെ നാലാമത്തെ ചിത്രമാണിത്. ഒരു സെമിന്ദാർ കേന്ദ്ര കഥാപാത്രമായുള്ള ഇതിവൃത്തത്തിൽ പ്രധാന വേഷത്തിൽ ഛബി ബിശ്വാസ് അഭിനയിയ്ക്കുന്നു.പ്രശസ്ത ഗായിക ബീഗം അഖ്തർ,പദ്മാ ദേവി, പിനാകി സെൻ ഗുപ്ത, ഉസ്താദ് വഹീദ് ഖാൻ എന്നിവരും  അഭിനയിച്ചിട്ടുണ്ട്.
## അവലംബം


വർഗ്ഗം:ബംഗാളി ചലച്ചിത്രങ്ങൾ
വർഗ്ഗം:സത്യജിത് റേ സം‌വിധാനം ചെയ്ത ചിത്രങ്ങൾ
വലിയ അരത്ത

ഇഞ്ചിയുടെ വർഗ്ഗത്തിൽപ്പെട്ട ഒരു ഔഷധസസ്യമാണ് **വലിയ അരത്ത**. . 2 മീറ്ററോളം ഉയരം വയ്ക്കുന്ന ഈ ചെടി പല തെക്കേഷ്യൻ രാജ്യങ്ങളിലും പാചകത്തിൽ ഉപയോഗിക്കുന്നു. കിഴങ്ങാണ് പൊതുവേ ഉപയോഗിക്കുന്നത്. വിശപ്പും രുചിയും ശബ്ദവും മെച്ചമാക്കാൻ ആയുർവേദത്തിൽ വലിയ അരത്ത ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* ചിത്രങ്ങളും കൂടുതൽ വിവരങ്ങളും
* കൂടുതൽ വിവരങ്ങൾ
* http://www.motherherbs.com/alpinia-galanga.html

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ
വർഗ്ഗം:ഏഷ്യയിലെ ഔഷധസസ്യങ്ങൾ
വർഗ്ഗം:സുഗന്ധവ്യഞ്ജനങ്ങൾ
വർഗ്ഗം:കേരളത്തിലെ സസ്യജാലം
ഇന്ത്യയിലെ ഹദീസ് പണ്ഡിതർ

നബിവചനങ്ങളായ ഹദീസ് വ്യാഖ്യാനവും പഠനവും നടത്തിയ ധാരാളം ഇസ്ലാം മതപണ്ഡിതർ ഇന്ത്യയിലുണ്ടായിട്ടുണ്ട്. ഇന്ത്യയിൽ ഹദീസുകളുടെ വ്യപനം നടന്നത് ഇവരുടെ ശ്രമഫലമായാണ്. ഇന്ത്യയിലെ അഹ്‌ലെ ഹദീസ് പ്രസ്ഥാനവും, അതിന്റെ സ്ഥാപകനായ സനാഉല്ലാഹ്‌ അമൃതസരിയും ദാറുൽ ഉലൂം ദയൂബന്ദ്, മളാഹിറുൽ ഉലൂം സഹാറൻപൂർ തുടങ്ങിയ സ്ഥാപനങ്ങളും ഈ വിജ്ഞാനശാഖക്ക് ഒട്ടേറെ സംഭാവനകൾ ചെയ്തതായി വിലയിരുത്തപ്പെടുന്നു.   

## അവലംബം
മലയിഞ്ചി

ഇഞ്ചിയുടെ കുടുംബത്തിൽപ്പെട്ട, ചൈനീസ് വംശജനായ ഒരു ഔഷധസസ്യമാണ് **മലയിഞ്ചി**.. Shell ginger എന്ന് അറിയപ്പെടുന്നു. ഇന്ത്യയിൽ എല്ലായിടത്തും കാണാറുണ്ട്. പശ്ചിമഘട്ടത്തിലെ കാടുകളിൽ വന്യമായി വളരാറുണ്ട്. ഒന്നര മീറ്റർ വരെ ഉയരം വയ്ക്കുന്ന ഈ ചെടിയുടെ കിഴങ്ങാണ് ഔഷധാവശ്യങ്ങൾക്ക് ഉപയോഗിക്കുന്നത്.
## ചിത്രശാല

File:Shell Ginger Alpinia zerumbet 7395.JPG|മലയിഞ്ചിയുടെ പൂക്കൾ


## അവലംബം

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ
* http://www.missouribotanicalgarden.org/gardens-gardening/your-garden/plant-finder/plant-details/kc/c501/alpinia-zerumbet-variegata.aspx
* http://stokestropicals.plants.com/Alpinia-zerumbet-Shell-Ginger-P70.aspx 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:സിഞ്ചിബെറേസി
വർഗ്ഗം:കേരളത്തിലെ സസ്യജാലം
കല്ലുരുവി

**നീർമ്മേൽഞെരിപ്പ്**, **മഞ്ഞക്കുറിഞ്ഞി** എന്നെല്ലാം അറിയപ്പെടുന്ന **കല്ലുരുവി** 60 സെന്റീമീറ്റർ വരെ പൊക്കം വയ്ക്കുന്ന ലൈത്രേസി സസ്യകുടുംബത്തിലെ അമ്മാന്നിയ ജനുസ്സിൽപ്പെടുന്ന ഒരു ഔഷധസസ്യമാണ്. . ആയുർവേദത്തിൽ ഔഷധമാണ്. Blistering Ammannia എന്ന് അറിയപ്പെടുന്നു. തുറന്ന ചതുപ്പു പ്രദേശങ്ങളിൽ കാണാറുണ്ട്.

## അവലംബം

## പുറത്തേക്കുള്ള കണ്ണികൾ
* http://www.iucnredlist.org/details/164484/0
* http://www.efloras.org/florataxon.aspx?flora_id=5&taxon_id=200014625
* http://medplants.blogspot.in/search/label/Ammannia%20baccifera
* http://www.oswaldasia.org/species/a/ammba/ammba_en.html

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
വർഗ്ഗം:ലൈത്രേസി
വർഗ്ഗം:കേരളത്തിലെ സസ്യജാലം
ഹിമാലയൻ മൗണ്ടനീറിങ് ഇൻസ്റ്റിറ്റ്യൂട്ട്

ലഘുചിത്രം|സ്ഥാപനത്തിന്റെ ലോഗോ.

**ഹിമാലയൻ മൗണ്ടനീറിങ് ഇൻസ്റ്റിറ്റ്യൂട്ട്**(HMI) ഡാർജിലിംഗിൽ 1954 നവംബർ 4 നു സ്ഥാപിതമായി.പർവ്വതാരോഹണത്തെ പ്രോത്സാഹിപ്പിക്കുന്നതിനും കായികമേഖലയിൽ പർവ്വതാരോഹണത്തിനും  സാഹസിക കായികപ്രവർത്തനങ്ങൾക്കും   പ്രാമുഖ്യം നല്കുക എന്ന ഉദ്ദേശത്തോടെയുമാണ് ഇത് സ്ഥാപിതമായത്. ടെൻസിങ് നോർഗേ ആയിരുന്നു ഫീൽഡ് ട്രയിനിംഗിനുള്ള പ്രഥമ ഡയറക്ടർ.
## പുറം കണ്ണികൾ

* ഔദ്യോഗിക വെബ്സൈറ്റ് 

## ചിത്രശാല

Image:Himalayan Mountaineering Institute Darjeeling West Bengal India.JPG|പ്രവേശനമാർഗ്ഗം  
Image:Himalayan Mountaineering Institute Darjeeling West Bengal India (2).JPG|HMI
Image:Statue of Tenzing Norgay atHimalayan Mountaineering Institute Darjeeling West Bengal India (3).jpg|ടെൻസിംഗ് സ്മാരകം  
Image:Himalayan Mountaineering Institute Darjeeling West Bengal India (4).JPG|ടെൻസിംഗ് സ്മാരകം 
Image:Himalayan Mountaineering Institute Darjeeling West Bengal India (5).JPG|ടെൻസിംഗ് സ്മാരകം 
Image:Himalayan Mountaineering Institute Darjeeling West Bengal India (6).JPG|ടെൻസിംഗ് സ്മാരകം 
Image:Himalayan Mountaineering Institute Darjeeling West Bengal India (7).JPG|മ്യൂസിയം  
Image:Tenjing Rock Darjeeling West Bengal India.JPG|Tenzing Rock
Image:Himalayan Mountaineering Institute "May (You) Climb from Peak to Peak".jpg|May (You) Climb From Peak To Peak


വർഗ്ഗം:പർവ്വതാരോഹണ പരിശീലന സ്ഥാപനങ്ങൾ
തിരുവിഴ ജയശങ്കർ

പ്രശസ്ത നാദസ്വരവിദ്വാനാണ് **തിരുവിഴ ജയശങ്കർ**. ആലപ്പുഴ ജില്ലയിലെ ചേർത്തലയ്ക്കടുത്ത തിരുവിഴയിൽ ഒരു അമ്പലവാസി കുടുംബത്തിലാണ് ജയശങ്കർ ജനിച്ചത്. പാരമ്പര്യമായി നാദസ്വരവിദ്വാന്മാരുടെ കുടുംബമാണ് അദ്ദേഹത്തിന്റേത്. നാഗസ്വര വിദ്വാനായിരുന്ന പിതാവ് തിരുവിഴ രാഘവപണിക്കരിൽ നിന്നു തന്നെയാണ് അദ്ദേഹം നാഗസ്വര വാദനത്തിന്റെ ബാലപാഠങ്ങൾ സ്വായത്തമാക്കിയതു്.

## ജീവിതരേഖ

പിതാവിൽ നിന്നും നാഗസ്വരവാദനം സ്വായത്തമാക്കിയ ജയശങ്കർ പതിനാറാം വയസ്സിൽ കായംകുളത്തിനടുത്തുള്ള പത്തിയൂർ ദേവീക്ഷേത്രത്തിലാണ് അരങ്ങേറ്റം കുറിച്ചത്. ബി. എ. ബിരുദം നേടിയത്തിന് ശേഷം തൃപ്പൂണിത്തുറ ആർ. എൽ. വി. അക്കാദമി, തിരുവനന്തപുരം സ്വാതി തിരുനാൾ സംഗീത കോളേജ് എന്നിവിടങ്ങളിൽ നിന്നായി ഗാനഭൂഷണവും ഗാനപ്രവീണയും നേടി. ഗാനഗന്ധർവ്വൻ യേശുദാസ് തൃപ്പൂണിത്തുറ ആർ. എൽ. വി. അക്കാദമിയിൽ അദ്ദേഹത്തിന്റെ സഹപാഠിയായിരുന്നു.

## പുരസ്കാരങ്ങൾ

*2005 ലെ ഗുരുവായൂർ പുരസ്കാരം.
*2007 ലെ സംഗീത സംപൂർണ്ണ പുരസ്കാരം.
*തമിഴ്നാട് സർക്കാരിൻറെ കലൈമാമണി പുരസ്കാരം
*കേരള സംഗീത നാടക അക്കാദമി പുരസ്കാരം.
*കേന്ദ്ര സംഗീത നാടക അക്കാദമി പുരസ്കാരം. (2013)

* ചെമ്പൈ സ്മാരക പുരസ്കാരം (2021) 

## പുറത്തേക്കുള്ള കണ്ണികൾ

*തിരുവിഴ ജയശങ്കറിൻറെ നാഗസ്വര വാദനം ഇവിടെ കേൾക്കാം.
*THIRUVIZHA JAYASHANKAR - PERFORMING LIVE AT KALIKOTTA, MUVATTUPUZHA. 

## അവലംബം


വർഗ്ഗം:ഇന്ത്യൻ സംഗീതജ്ഞർ
വർഗ്ഗം:മലയാളികളായ നാഗസ്വര വിദ്വാന്മാർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:കേരള സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:1940-ൽ ജനിച്ചവർ
വർഗ്ഗം:ആലപ്പുഴ ജില്ലയിൽ ജനിച്ചവർ
ഷിഹാബ് ഘാനിം

ഒരു അറബ് കവിയും വിവർത്തകനുമാണ് **ഷിഹാബ് എം.ഘാനിം**. യു.എ.ഇ പൗരനായ ഷിഹാബ് ഘാനിമിന്റെ പലകവിതകളും മലയാളത്തിലേക്ക് മൊഴിമാറ്റം ചെയ്തിട്ടുണ്ട്. ടാഗോർ അവാർഡ് ലഭിക്കുന്ന ആദ്യത്തെ അറബ് കവിയാണ് അദ്ദേഹം. ഗൾഫ് രാജ്യങ്ങളിൽ സംഘടിപ്പിക്കപ്പെടുന്ന മലയാള സാംസ്കാരിക സംഗമങ്ങളിൽ ഷിഹാബ് ഘാനിം  ഒരു ക്ഷണിതാവാണ്.

## ജീവിതം
1940 ൽ ഏദനിലാണ് ജനനം. പിതാവ് പ്രസിദ്ധനായ കവിയും വിദ്യാഭ്യാസ വിചക്ഷണനുമായിരുന്ന പ്രൊഫ. മുഹമ്മദ് അബ്ദുൽ ഘാനിം. ഇംഗ്ലണ്ടിൽ നിന്ന് എൻജിനിയറിംഗിൽ നിന്ന് ഇരട്ട ബിരുദമെടുത്ത അദ്ദേഹം ബിരുദാനന്തര ബിരുദം ഇന്ത്യയിലെ റൂർക്കിയിൽ നിന്ന് പൂർത്തിയാക്കി. ഏദനിലും ലെബനോനിലും ഉന്നത തസ്തികകളിൽ ജോലിയെടുത്തിട്ടുള്ള അദ്ദേഹം ദുബൈ പോർട്ട് അതോറിറ്റിയുടെ എൻജിനിയറിംഗ് വിഭാഗത്തിന്റെ ഡയറക്ടറായി പതിനഞ്ചുവർഷം ജോലിചെയ്തു. ഇപ്പോൾ ദുബൈയിൽ വ്യവസായ കാര്യങ്ങളുടേയും ഗവേഷണ വികസനവിഭാഗത്തിന്റെ ചെയർമാന്റെ ഉപദേശകനാണ്.

അറബിയിൽ ഇദ്ദേഹത്തിന്റെതായി എട്ടു കവിതാസമാഹരങ്ങൾ പുറത്തിറങ്ങി. മറ്റു അറബ് കവികളുടെ കവിതകൾ ഇംഗ്ലീഷിലേക്ക് വിവർത്തനം ചെയ്ത നാലു സമാഹാരങ്ങളുമുണ്ട്. മലയാളത്തിലെ പല കവിതകളും അദ്ദേഹം അറബിയിലേക്ക് വിവർത്തനം ചെയ്തിട്ടുണ്ട്. സച്ചിദാനന്ദൻ,കമലാ സുരയ്യ,ആറ്റൂർ,കടമ്മനിട്ട,യൂസഫലി കേച്ചേരി എന്നിവരുടെ കവിതകൾ അവയിൽ ഉൾപ്പെടുന്നു. ഘാനിമിന്റെ അറബ് കവിതകൾ മലയാളത്തിലേക്കും വിവർത്തനം ചെയ്തിട്ടുണ്ട്. 25 കവിതകളുടെ സമാഹാരം  ആയിരത്തൊന്നു വാതിലുകൾക്ക് പിറകിൽ എന്ന പേരിൽ ഡി.സി ബുക്സ്പ് പ്രസിദ്ധപ്പെടുത്തി. ഇതുവരെയായി 45 പുസ്തകങ്ങൾ അദ്ദേഹത്തിന്റെതായി പുറത്തിറങ്ങി.
## അറബി കവിതകൾ

*Bayn Shatten Wa Akher
*ബസ്മത്തുൽ അരിമാൽ (Basamat Ala Arrimal - അരിമാലിന്റെ പുഞ്ചിരി)
*ഷവാത്ത് ഫിൽ ആത്മാ (Shawath Fil Atamah)
*സഹീൽ വാ തർത്തീൽ (Saheel Wa Tarteel -എളുപ്പവും ക്രമവും)
*ഹാ അൽ ഹോബ് (Hwa Alhob)
*ഖബ്ദൻ അലൽ ജ്മ്ര (Qabdan Ala Al Jamr - കല്ലിനു മുകളിലെ ഹൃദയം)
*അൽ സമാനുൽ സുറിയാലി (Al Zaman Al Suryali - സുറിയാലിന്റെ കാലം)
*ലഖദ് ആഫാക്കുന (Laqad Afaqna - തീർച്ചയായും നമ്മുടെ ലോകം)

## ഇംഗ്ലീഷ് തർജ്ജമകൾ

*ഷേഡ്സ് ഓഫ് ലൗ
*പേൾസ് ആന്റ് ഷെൽസ്	
*ദ ലാന്റ് ഓഫ് ഷേല	
*പാലസ്തീൻ
*പേൾസ് ആന്റ് ഡേറ്റ്സ്
*വിത്ത് ബസ്റ്റാഡ്സ് ആന്റ് സ്വോൻസ്
*പോയംസ് ഫ്രം യു.എ.ഇ	  
*കോഫി ആന്റ് ഡേറ്റ്സ്
*കണ്ടമ്പറി പോയംസ് ഫ്രം അറേബ്യൻ പെനിൻസുല

## പുരസ്കാരങ്ങൾ
*ടാഗോർ സമാധാന പുരസ്‌കാരം
## അവലംബം

## പുറം കണ്ണികൾ
*വെബ്സൈറ്റ്

വർഗ്ഗം:അറബ് കവികൾ
വർഗ്ഗം:ടാഗോർ സമാധാന പുരസ്‌കാര ജേതാക്കൾ
എം.പി.എം. ഇസ്ഹാഖ് കുരിക്കൾ

മലപ്പുറം ജില്ലയിലെ മഞ്ചേരി നിയമസഭാ മണ്ഡലത്തെ പ്രതിനിധീകരിച്ച് 22 വർഷത്തോളം മുസ്ലിം ലീഗ് എംഎൽഎ ആയ വ്യക്തിയാണ് **ഇസ്ഹാഖ് കുരിക്കൾ**(ജനനം : 18 ജൂൺ 1950). ഏഴ്,എട്ട്,ഒൻപത്, പത്ത് കേരള നിയമ സഭകളിൽ അംഗമായിരുന്നു. മഞ്ചേരി മുനിസിപ്പാലിറ്റിയുടെ ആദ്യ ചെയർമാനാണ്.
## ജീവിതരേഖ
മഞ്ചേരിക്കടുത്തുള്ള എലമ്പ്രയിൽ മൊയ്തീൻകുട്ടി കുരിക്കളുടെയും അയിഷക്കുട്ടിയുടെയും മകനാണ്. എസ്.എസ്.എൽ.സി വരെ പഠിച്ചു. ദീർഘകാലം മുസ്ലീം ലീഗ് ഹൈപവർ കമ്മറ്റി അംഗമായിരുന്നു. 1984ൽ ആണ് ഇദ്ദേഹം ആദ്യമായി നിയമസഭ അംഗമായത്.1985 ൽ ലണ്ടനിൽ നടന്ന കോമൺവെൽത്ത് പാർലമെന്ററി സെമിനാറിൽ പങ്കെടുത്തിട്ടുണ്ട്.കൂടാതെ ബക്കിങ്ഹാം കൊട്ടാരത്തിൽ എലിസമ്പത്ത് രാജ്ഞിയുടെ പ്രത്യേക അതിഥിയുമായിരുന്നു.1997ലെ തിരഞ്ഞെടുപ്പിൽ അന്നത്തെ ഏറ്റവും വലിയ ഭൂരിപക്ഷമായ 37,000 വോട്ടിന്റെ ഭൂരിപക്ഷത്തിനാണ് കുരിക്കൾ വിജയിച്ചത്.
അപകടത്തെത്തുടർന്ന് സജീവരാഷ്ട്രീയത്തിൽനിന്ന് ഏറെക്കാലം വിട്ടുനിന്ന കുരിക്കൾ 2010 ൽ മഞ്ചേരി നഗരസഭയിലേക്ക് നടന്ന തെരഞ്ഞെടുപ്പിൽ വിജയിച്ചു. ഇദ്ദേഹം 2013 ഏപ്രിൽ 24 വരെ പ്രസ്തുത പദവിയിൽ തുടരുകയും രാഷ്ട്രീയ സമ്മർദ്ദത്തെ തുടർന്ന് പിന്നീട് രാജിവെക്കുകയുമായിരുന്നു.

## അവലംബം


വർഗ്ഗം:1950-ൽ ജനിച്ചവർ

വർഗ്ഗം:ജൂൺ 18-ന് ജനിച്ചവർ

വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
യേശുപ്രാർത്ഥന

[thumb|right|200px|[റൊമാനിയ|റൊമേനിയൻ ഭാഷയിൽ യേശുപ്രാർത്ഥന എഴുതിയിട്ടുള്ള 'ക്രിസ്തുഫലകം" (Christogram)]]

പൗരസ്ത്യ ഓർത്തഡോക്സ് സഭയിലും ഓറിയന്റൽ ഓർത്തഡോക്സ് സഭകളിലും ഏറെ മാനിക്കപ്പെടുന്ന ഒരു പ്രാർത്ഥനാ സൂത്രമാണ് 'യേശുപ്രാർത്ഥന'. അതിന്റെ ഗ്രീക്കു മൂലവും പരിഭാഷയും താഴെക്കാണുന്നതാണ്:

പൗരസ്ത്യസഭകൾ അവയുടെ ചരിത്രത്തിലുടനീളം ഈ പ്രാർത്ഥന പരിശീലിക്കുകയും ചർച്ച ചെയ്യുകയും ചെയ്തിരുന്നു.  ദൈവാനുഭവത്തിനാവശ്യമായ മന:നിശ്ചലതയും ഏകാഗ്രതയും ലക്ഷ്യമാക്കുന്ന 'ഹെസിക്കാസം' എന്ന താപസപാരമ്പര്യത്തിൽ ഈ പ്രാർത്ഥനയുടെ നിരന്തരമായ ആവർത്തനം പതിവാണ്. ഈ പാരമ്പര്യത്തിൽ പെട്ട ആത്മീയഗുരുക്കൾ യേശുപ്രാർത്ഥനയെ ഹൃദയപൂർവമായ പ്രാർത്ഥനക്കാവശ്യമായ ഹൃദയത്തുറവിയുടെ വഴിയായി കണ്ടു. പൗരസ്ത്യക്രിസ്തീയതയിലെ പിതാക്കന്മാരുടെ രചനകളുടെ പ്രസിദ്ധസമാഹാരമായ ഫിലോക്കാളിയ ഈ പ്രാർത്ഥനയ്ക്ക് ഏറെ പ്രാധാന്യം കല്പിക്കുന്നു.  പുതിയനിയമത്തിന്റെ ഭാഗമായ തെസ്സലോക്കാക്കാർക്കെഴുതിയ ഒന്നാം ലേഖനത്തിൽ പൗലോസ് അപ്പസ്തോലൻ നിർദ്ദേശിക്കുന്ന ഇടവിടാതെയുള്ള പ്രാർത്ഥനയായി ഇതു കരുതപ്പെടുന്നു. യേശുനാമത്തിന്റെ ശക്തി സംവഹിക്കുന്ന ഈ പ്രാർത്ഥന, മറ്റെല്ലാ പ്രാർത്ഥനകളേക്കാൾ ഫലപ്രദമാണെന്ന് പത്തൊൻപതാം നൂറ്റാണ്ടിലെ റഷ്യൻ ഓർത്തഡോക്സ് താപസൻ, 'ഏകാന്തൻ' തിയോഫാൻ പഠിപ്പിച്ചു.

ചരിത്രപരമായ ബന്ധങ്ങൾ മൂലം യേശുപ്രാർത്ഥനയുടെ പാരമ്പര്യം പൗരസ്ത്യ കത്തോലിക്കാ സഭകളിലും നിലവിലുണ്ട്. എന്നാൽ, പൗരസ്ത്യ സഭകളിൽ ഇതിനുണ്ടായ പ്രചാരം പാശ്ചാത്യ ലത്തീൻ സഭകളിൽ ഉണ്ടായില്ല. എങ്കിലും ഈ പ്രാർത്ഥനയെക്കുറിച്ച് ഒട്ടേറെ റോമൻ കത്തോലിക്കാ രചനകൾ ഉണ്ടായിട്ടുണ്ട്. ആംഗ്ലിക്കൺ സഭയുടെ കൊന്തനമസ്കാരത്തിലും ഇതുൾപ്പെടുന്നു. പതിനാലാം നൂറ്റാണ്ടിൽ ഗ്രിഗറി പലാമാ സന്യാസി ഈ പ്രാർത്ഥനയെ ആശ്രയിച്ചു വികസിപ്പിച്ച ഹെസിക്കാസസാധനയുടെ ദൈവശാസ്ത്രത്തിനു കത്തോലിക്കാ സഭയിൽ സമ്പൂർണ്ണസ്വീകാര്യത ലഭിക്കാതിരുന്നതും ഇതിനു കാരണമാണ്. എങ്കിലും പാശ്ചാത്യക്രിസ്തീയതയിൽ വികസിച്ചു വേരുറച്ച ജപമാലഭക്തിയുടെ മറ്റൊരു രൂപമായി യേശുപ്രാർത്ഥനയെ കാണാവുന്നതാണ്.

യേശുനാമത്തിനു പ്രാർത്ഥനയിലുള്ള സ്ഥാനത്തെപ്പറ്റി കത്തോലിക്കാസഭയുടെ വേദോപദേശം ഈവിധം പറയുന്നു: "ക്രിസ്തുമതത്തിൽ പ്രാർത്ഥനയുടെ ഹൃദയം യേശുനാമമാണ്. ആരാധനാവിധിയിലെ പ്രാർത്ഥനകളെല്ലാം സമാപിക്കുന്നത് 'നമ്മുടെ കർത്താവായ യേശുവഴി' എന്നാണ്. (ജപമാലയിൽ ആവർത്തിക്കപ്പെടുന്ന) "നന്മനിറഞ്ഞ മറിയമേ" (Hail Mary) എന്ന പ്രാർത്ഥന പരകോടിയിലെത്തുന്നത് "നിന്റെ ഉദരഫലമായ ഈശോ അനുഗൃഹീതനാകുന്നു" എന്ന  പുകഴ്ചയിലാണ്. പൗരസ്ത്യസഭയിലെ ഹൃദ്പ്രാർത്ഥനയായ 'യേശുപ്രാർത്ഥന' "കർത്താവായ യേശുവേ, ദൈവപുത്രാ, പാപിയായ എന്നിൽ കനിയേണമേ" എന്നാണ്. വിശുദ്ധ ജോവാൻ ഓഫ് ആർക്കിനെപ്പോലെ പല ക്രിസ്ത്യാനികളും 'യേശു" എന്ന ഏകനാമം മാത്രം ചുണ്ടിൽ പേറി മരിച്ചിട്ടുണ്ട്."
## അവലംബം

വർഗ്ഗം: പൗരസ്ത്യ ഓർത്തഡോക്സ് ക്രിസ്തീയത
ഫൂൾസ്ക്യാപ് പേപ്പർ

ലഘുചിത്രം|ഫൂൾസ്ക്യാപ് പേപ്പർ
8 1/2 × 13 1/2 ഇഞ്ച് (216 x 343 മില്ലീമീറ്റർ) വലിപ്പത്തിൽ മുറിച്ചിരിക്കുന്ന കടലാസാണ് **ഫൂൾസ്ക്യാപ് കടലാസ്** (). സാധാരണഗതിയിൽ **ഫൂൾസ്ക്യാപ്** എന്നും **ഫോലിയോ** എന്നും അറിയപ്പെടുന്നു. ഐ.എസ്.ഒ. മാനദണ്ഡപ്രകാരമുള്ള എ4 കടലാസ് വ്യാപകമായി സ്വീകരിക്കപ്പെടുന്നതിനുമുൻപ് യൂറോപ്പിലും ബ്രിട്ടീഷ് കോമൺവെൽത്തിലും പരമ്പരാഗതമായി ഉപയോഗത്തിലിരുന്ന പേപ്പർവലിപ്പമാണിത്. ഇന്നും എ4 പേപ്പറുകൾ കൊണ്ടുനടക്കുന്നതിനുള്ള ബൈൻഡറുകളും ഫയൽ ഫോൾഡറുകളും ഫൂൾസ്ക്യാപ് വലിപ്പത്തിൽ നിർമ്മിക്കാറുണ്ട്. എ4-നെ അപേക്ഷിച്ച് വലിപ്പം അൽപ്പം കൂടുതലായതിനാൽ ഈ വലിപ്പത്തിലുള്ള ഫോൾഡറുകളിൽ സൂക്ഷിക്കുന്ന എ4 പേപ്പറുകളുടെ അരികുകൾ പെട്ടെന്ന് കേടാകില്ല.
## ഇതും കാണുക
* കടലാസ് വലിപ്പം
വർഗ്ഗം:കടലാസ്
കാട്ടുനാരകം

രണ്ടര മീറ്റർ വരെ ഉയരത്തിൽ വളരുന്ന മുള്ളുകളുള്ള ഒരു വലിയ കുറ്റിച്ചെടിയാണ് **കാട്ടുനാരകം**. . പലവിധ ഔഷധമൂല്യങ്ങളുള്ള ഒരു ചെടിയാണിത്. ഫ്ലോറിഡയിൽ ഇത് ഒരു അലങ്കാരസസ്യമായി വളർത്തിവരുന്നു. കമ്പുനട്ടോ വിത്തുവഴിയോ പ്രജനനം നടത്താം. 

കുരുവിൽനിന്നു കിട്ടുന്ന എണ്ണ പഴക്കം ചെന്ന വാതത്തിനും, പക്ഷപാതത്തിന്നും ഉപയോഗിക്കുവാൻ നല്ലതാകുന്നു. കൊങ്കണ രാജ്യത്തു ഇല പിഴിഞ്ഞു എടുക്കുന്ന നീർ പക്ഷപാതത്തിനു കുഴമ്പ് ഉണ്ടാക്കാനുപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* രൂപവിവരണം
* http://www.citrusvariety.ucr.edu/citrus/monophylla.html 

വർഗ്ഗം:ഔഷധസസ്യങ്ങൾ
വിഭാഗം: ഫലവൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നാരകങ്ങൾ
വർഗ്ഗം:അറ്റലാൻഷ്യ
ജാനമ്മ ഡേവിഡ്

മലയാളചലച്ചിത്രപിന്നണിഗായികയായിരുന്നു **ജാനമ്മ ഡേവിഡ്**. നീലക്കുയിൽ എന്ന ചിത്രത്തിലെ ഗാനങ്ങൾ ഏറെ പ്രസിദ്ധിയാർജ്ജിട്ടുണ്ട്
## ജാനമ്മ ഡേവിഡ് പാടിയ പാട്ടുകൾ

## അവലംബം

വർഗ്ഗം:മലയാളചലച്ചിത്രപിന്നണിഗായകർ
ഡോക്ടർ (മലയാളചലച്ചിത്രം)

വൈക്കം ചന്ദ്രശേഖരൻ നായർ കഥയും സംഭാഷണവും എഴുതി എം.എസ്. മണി സംവിധാനം ചെയ്ത മലയാളചലച്ചിത്രമാണ് **ഡൊക്ടർ**.  പി. ഭാസ്കരൻ രചിച്ച ഗാനങ്ങൾക്ക് പരവൂർ ജി. ദേവരാജൻ ഈണം നൽകി.  ഛായാഗ്രഹണം യു. രാജഗോപാലും ചിത്രസംയോജനം എം.എസ്. മണിയും നൃത്തസംവിധാനം സി. ഗോപാലകൃഷ്ണനും നിർവഹിച്ചു.  പ്രസ്തുത ചിത്രം വിജയ-വാഹിനി, മെജസ്റ്റിക്, ന്യൂട്ടോൺ, എ.വി.എം. എന്നീ സ്റ്റുഡിയോകളിലായി എച്ച്.എച്ച്. ഇബ്രാഹിം നിർമിച്ചു.  1963 മാർച്ച് 20-ന് ചിത്രം പ്രദർശനം തുടങ്ങി 

## അഭിനേതാക്കൾ
*സത്യൻ
*തിക്കുറിശ്ശി സുകുമാരൻ നായർ
*ടി.എസ്. മുത്തയ്യ
*ഒ. മാധവൻ
*നെല്ലിക്കോട് ഭാസ്കരൻ 
*എസ്.പി. പിള്ള
*കോട്ടയം ചെല്ല്ലപ്പൻ
*ജെ.എ.ആർ. ആനന്ദ്
*ഷീല
*ശാന്തി
*അടൂർ പങ്കജം
## പിന്നണിഗായകർ
*കെ.ജെ. യേശുദാസ്
*കോട്ടയം ശാന്ത
*മെഹബൂബ്
*പി. ലീല
*പി. സുശീല
## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാ ബേസിൽ നിന്ന് ഡോക്ടർ

വർഗ്ഗം:1963-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:എം.എസ്. മണി സംവിധാനം ചെയ്ത ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:പി.  ഭാസ്കരന്റെ ഗാനങ്ങൾ
വർഗ്ഗം:ഭാസ്കരൻ- ദേവരാജൻ ഗാനങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
ളാക സെന്തോം മാർത്തോമ്മ പള്ളി, ഇടയാറന്മുള

മലങ്കര മാർത്തോമ്മ സുറിയാനി സഭയുടെ ചെങ്ങന്നൂർ-മാവേലിക്കര ഭദ്രാസനത്തിൽ പെട്ട ഒരു ദേവാലയമാണ് **ളാക സെന്റ് തോം മാർത്തോമ്മ പള്ളി**. ഇടയാറന്മുളയിലാണ് ഈ പള്ളി സ്ഥിതിചെയ്യുന്നത്. ചെങ്ങന്നൂർ-മാവേലിക്കര ഭദ്രാസനത്തിലെ ഏറ്റവും വലിയ പള്ളിയായ ഈ ദേവാലയത്തിൽ 630 കുടുംബങ്ങളാണ് ഉള്ളത്.

## ചരിത്രം
1884 വരെ ഈ പ്രദേശത്തെ ക്രൈസ്തവർ പുത്തൻകാവ് സെന്റ് മേരീസ് ഓർത്തഡോക്സ് വലിയപള്ളിയിലാണ് കൂടിവന്നിരുന്നത്.അതിൽ മലങ്കര സഭയിലെ നവീകരണ ആശയങ്ങളിൽ സ്വാധീനിക്കപ്പെട്ട ഒരു വിഭാഗം 1888ൽ, ഇടയാറന്മുളയിൽ വിശുദ്ധ തോമാ ശ്ലീഹായുടെ നാമധേയത്തിൽ ഒരു പള്ളി പണിയുകയും അവിടെ ആരാധന ആരംഭിക്കുകയും ചെയ്തു. 1919, 1943, 1989 എന്നീ വർഷങ്ങളിൽ ഈ പള്ളി പുതുക്കിപ്പണിതു. 1989ൽ പണിത പള്ളിയാണ് ഇപ്പോൾ നിലനിൽക്കുന്നത്. 1988ൽ ശതാബ്ദി ആഘോഷിച്ച ഈ ഇടവക, 2012-13ൽ ശതോത്തര രജതജൂബിലിയും ആഘോഷിച്ചു.

## പ്രശസ്തരായ വ്യക്തികൾ
* സാധു കൊച്ചൂഞ്ഞ് ഉപദേശി
* മഹാകവി കെ.വി. സൈമൺ
* പത്മഭൂഷൻ ഡോ. കെ.എം. ജോർജ്ജ്
* മഹാകവി ഇടയാറന്മുള കെ.എം. വർഗീസ്
* മഹാവീരചക്ര ക്യാപ്റ്റൻ. തോമസ് ഫിലിപ്പോസ് 

## സ്ഥാപനങ്ങൾ
ഈ ഇടവകയുടെ ഭരണത്തിൻ കീഴിൽ 2 വിദ്യാലയങ്ങൾ പ്രവർത്തിക്കുന്നുണ്ട്. സീനിയർ സിറ്റിസൺ ഫെലോഷിപ്പിന്റെ ആഭിമുഖ്യത്തിൽ പകൽവീട് എന്ന സ്ഥാപനവും ഇവിടെ പ്രവർത്തിക്കുന്നു.

## അവലംബം

വർഗ്ഗം:പത്തനംതിട്ട ജില്ലയിലെ ക്രിസ്ത്യൻ പള്ളികൾ
ഗ്നോം 3 വിവാദം

ഗ്നോം ഡെസ്ക്ടോപ്പിന്റെ മൂന്നാമത്തെ പതിപ്പായ ഗ്നോം 3 ഇറക്കിയതുമായ ബന്ധപ്പെട്ട ലിനക്സ് സമൂഹത്തിൽ ഉടലെടുത്ത വിവാദങ്ങളെയും വിമർശനങ്ങളെയും പൊതുവായി **ഗ്നോം 3 വിവാദം** എന്ന് വിളിക്കുന്നു. പരമ്പരാഗത ഡെസ്ക്ടോപ്പിൽ നിന്ന് നിന്ന് വ്യതിചലിച്ച് തികച്ചും വ്യത്യസ്തയ്യാർന്ന ഒരു സമ്പർക്കമുഖം (ഗ്നോം ഷെൽ) നിർമ്മാതാക്കൾ ഗ്നോം 3ൽ പരിചയപ്പെടുത്തിയത്. എന്നാൽ ഇത് ഗ്നോമിന്റെ ലാളിത്യം ചോർത്തിയെന്നും ഉപയോക്തൃ സൗഹൃദ സമ്പർക്കമുഖമല്ലെന്നും വിമർശനമുയർന്നു. ലിനക്സ് കെർണലിന്റെ നിർമ്മാതാവായ ലിനസ് ടോൾവാർഡ്സ് അടക്കം പല പ്രമുഖരും ഗ്നോം ഷെല്ലിനെതിരെ രംഗത്ത് വന്നു.

## ഫലങ്ങൾ
ഗ്നോം ഷെല്ലിന്റെ പുറത്തിറക്കലിനോട് ആദ്യം പ്രതികരിച്ചത് കാനോനിക്കൽ ആയിരുന്നു. ഉബുണ്ടുവിന്റെ സ്വതേയുള്ള പണിയിടമായ ഗ്നോം തന്നെ തുടർന്നും ഉപയോഗിക്കുമെന്നും എന്നാൽ സമ്പർക്കുമുഖം നെറ്റ്ബുക്കുകൾക്കായി കാനോനിക്കൽ തന്നെ നിർമ്മിച്ച യൂണിറ്റി ആയിരിക്കുമെന്ന് 2010 നവംബറിൽ കാനോനിക്കൽ അറിയിച്ചു.  ഇതിനെത്തുടർന്ന് ഉബുണ്ടു 11.04ൽ സ്വതേയുള്ള സമ്പർക്കമുഖം യൂണിറ്റി ആയിരുന്നു. എങ്കിലും ഫാൾബാക്കായി ഗ്നോം 2വും ലഭ്യമായിരുന്നു. എന്നാൽ ആ സമയത്ത് പ്രമുഖ ഉബുണ്ടു വ്യുൽപ്പന്നമായ ലിനക്സ് മിന്റിന്റെ നിർമ്മാതാക്കൾ തങ്ങൾ ഗ്നോം തന്നെ തുടർന്നും ഉപയോഗിക്കുമെന്നും വ്യക്തമാക്കി.

എന്നാൽ പിന്നീട് ലിനക്സ് മിന്റ് ഗ്നോം ഷെല്ലിനു പകരമായി സിന്നമോൺ, മേറ്റ് എന്നിങ്ങനെ പുതിയ രണ്ട് പണിയിടങ്ങൾ രൂപപ്പെടുത്തിയെടുത്തു. നിലവിൽ മിന്റിന്റെ ഔദ്യോഗിക പതിപ്പ് സിന്നമോൺ എഡിഷൻ, മേറ്റ് എഡിഷൻ എന്നിങ്ങനെ രണ്ടെണ്ണമുണ്ട്. പിന്നീട് ഡെബിയൻ ഗ്നോം ഷെല്ലിനു പകരം എക്സ്എഫ്സിഇ ഉപയോഗിക്കുമെന്നും അറിയിച്ചു.

എന്നാൽ ഡെബിയൻ "ജെസ്സി" മുതൽ ഗ്നോം 3 ഉപയോഗിച്ചുതുടങ്ങി.  ഉബുണ്ടു 17.10 മുതൽ ഗ്നോം 3 അതിന്റെ സ്വതേയുള്ള പണിയിടസംവിധാനമാക്കി. 

## അവലംബം

വർഗ്ഗം:ഗ്നോം
സയ്യിദ് അബ്ദുറഹ്മാൻ ബാഫക്കി തങ്ങൾ

മുസ്ലീം ലീഗിന്റെയും സമസ്ത കേരള ജംഇയ്യത്തുൽ ഉലമയുടെയും പ്രമുഖ നേതാവായിരുന്നു **സയ്യിദ് അബ്ദുറഹ്മാൻ ബാഫഖി  തങ്ങൾ**(19 ഫെബ്രുവരി 1906 - 19 ജനുവരി 1973). മുന്നണിരാഷ്ട്രീയം എന്ന ആശയത്തിനു രൂപം നൽകിയവരിൽ പ്രധാനിയായിരുന്നു. വിമോചനസമര കാലത്തെ ഒരു പ്രധാന മുദ്രാവാക്യങ്ങളിലൊന്നായിരുന്നു പട്ടം-മന്നം-ബാഫക്കി തങ്ങൾ- ആർ ശങ്കർ സിന്ദാബാദ്.

മുസ്ലിം ലീഗിനെ കേരളത്തിലെ നിർണായക ശക്തിയായി ഉയർത്തുന്നതിൽ തങ്ങളുടെ പങ്ക് വലുതാണ്

കേരളത്തിലെ മദ്രസ്സ പ്രസ്ഥാനത്തിന്റെ സ്ഥാപകൻ ആയി അറിയപ്പെടുന്നു.കേരളത്തിലെ ജനാധിപത്യ ഭരണകൂടങ്ങളുടെ അണിയറ ശില്പിയായി വിവിധ ഘട്ടങ്ങളിൽ അദ്ദേഹം പ്രവർത്തിച്ചു.കോൺഗ്രസ്സും കമ്മ്യൂണിസ്റ്റ് പാർട്ടികളുമായും മുന്നണി ധാരണയുണ്ടാക്കി മുസ്ലിം ലീഗിന് മന്ത്രിസഭ പ്രാതിനിധ്യം നേടി കൊടുക്കാൻ അദ്ദേഹത്തിന് സാധിച്ചു.അതുവഴി സുസ്ഥിരമായ ജനാധിപത്യ ഗവൺമെൻറുകൾ രൂപീകരിക്കപ്പെടുകയും അത് സംസ്ഥാനത്തിന്റെ വികസനത്തിനും ഗുണകരമായി  പ്രവർത്തിക്കുകയും  ചെയ്തു.

## അവലംബം


## അധിക വായനയ്ക്ക്
*ബാഫഖി തങ്ങൾ - ആറ്റക്കോയ പള്ളിക്കണ്ടി

വർഗ്ഗം:1906-ൽ ജനിച്ചവർ
വർഗ്ഗം: 1973-ൽ മരിച്ചവർ
വർഗ്ഗം:ഫെബ്രുവരി 19-ന് ജനിച്ചവർ
വർഗ്ഗം:ജനുവരി 19-ന് മരിച്ചവർ

വർഗ്ഗം:മുസ്ലീം മത നേതാക്കൾ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
ഡി.ബി.ടി. പദ്ധതി

ഭാരതത്തിലെ കേന്ദ്ര സർക്കാറിന്റെ ആനുകൂല്യങ്ങൾ ഉപഭോക്താവിന്റെ ബാങ്ക് അക്കൗണ്ടിൽ നേരിട്ട് നിക്ഷേപിക്കുന്ന ദാരിദ്ര്യ നിർമാർജ്ജന പദ്ധതിയാണ് **ഡയറക്ട് ബെനഫിറ്റ് ട്രാൻസ്ഫർ പദ്ധതി** (ഡി.ബി.ടി. പദ്ധതി). ഈ പദ്ധതി പ്രകാരം, എൽ.പി.ജി സബ്‌സിഡി ഒക്‌ടോബർ ഒന്നുമുതൽ ബാങ്ക് അക്കൗണ്ട് വഴിയാക്കും. ഇതിനായി ഉപഭോക്താക്കൾ അവരവരുടെ ബാങ്ക് അക്കൗണ്ടുകൾ ആധാർ നമ്പറുമായി ബന്ധിപ്പിക്കണം.  രാജ്യത്തെ എഴുപതിലധികം ജില്ലകളിലും പുതിയ മൂന്ന് പെൻഷൻ പദ്ധതികളും(വാർദ്ധക്യ പെൻഷൻ, വികലാംഗ വാർദ്ധക്യ പെൻഷൻ, വിധവാ വാർദ്ധക്യ പെൻഷൻ) ഇപ്പോൾ ഈ പദ്ധതി പ്രകാരമാണ് പ്രവർത്തിക്കുന്നത്. 
## പുനഃനാമകരണം
2013 ൽ യു.പി.എ. സർക്കാരാണ് ഈ പദ്ധതി ആരംഭിച്ചതെങ്കിലും കോടതി ഇടപെടലിനെ ത്തുടർന്ന് 2014 ൽ നിർത്തിവച്ചു. തുടർന്ന് 2015 ൽ  **പഹൽ പദ്ധതി** (ഡയറക്ട് ബെനിഫിറ്റ്‌സ് ഫോർ ദ എൽ.പി.ജി. കൺസ്യൂമേഴ്‌സ് സ്‌കീം) എന്നറിയപ്പെടുന്ന **പ്രത്യക്ഷ ഹസ്തന്തരിത് ലാഭ്** ആരംഭിച്ചു.  സബ്‌സിഡി ലഭിക്കുന്നതിന് ആധാർ വേണമെന്ന നിബന്ധന ഒഴിവാക്കിയാണ് 'പ്രത്യക്ഷ ഹസ്തന്തരിത് ലാഭ്' അഥവാ 'പഹൽ' എന്ന് പേരിട്ട പദ്ധതി വീണ്ടും തുടങ്ങിയത്. 14.2 കിലോഗ്രാം തൂക്കമുള്ള 12 സിലിണ്ടറുകളോ അഞ്ചു കിലോഗ്രാമിന്റെ 34 സിലിണ്ടറുകളോ ഒരുകൊല്ലം വാങ്ങുന്നതിനാണ് സബ്‌സിഡി നൽകുന്നത്. പുതുക്കിയ പദ്ധതിയിൽ ചേർന്ന് ആദ്യത്തെ സിലിണ്ടർ ബുക്കുചെയ്യുമ്പോൾത്തന്നെ സബ്‌സിഡി ലഭിച്ചുതുടങ്ങും. ഒരു സിലിണ്ടർ ഏജൻസിയിൽ നിന്നെടുക്കുമ്പോൾത്തന്നെ അടുത്തതിനുള്ള സബ്‌സിഡി ബാങ്ക് അക്കൗണ്ടിൽ ലഭ്യമാക്കിയിരിക്കും. എൽ.പി.ജി. ഉപഭോക്താക്കൾക്ക് മാർക്കറ്റ് വിലയ്ക്ക് സിലിണ്ടർ വാങ്ങുമ്പോൾ അർഹതപ്പെട്ട സബ്‌സിഡി ബാങ്ക് അക്കൗണ്ടിലേക്ക് നേരിട്ട് ലഭിക്കുന്നതാണ് പദ്ധതി.

## കേരളത്തിൽ നടപ്പാക്കുന്ന ജില്ലകൾ

## തമിഴ്‌നാട്ടിൽ
ഡി.ബി.ടി. പദ്ധതി തമിഴ്‌നാട്ടിൽ നടപ്പാക്കേണ്ടെന്ന് ആവശ്യപ്പെട്ട് മുഖ്യമന്ത്രി ജയലളിത പ്രധാനമന്ത്രിക്ക് കത്തയച്ചിരുന്നു. പദ്ധതിയുടെ നിലവിലെ രൂപം സംസ്ഥാനങ്ങളുടെ അധികാരത്തിൻമേലുള്ള കടന്നുകയറ്റമാണെന്നും ഫെഡറലിസത്തിന്റെ തത്ത്വങ്ങൾക്ക് എതിരാണെന്നും ജയലളിത വിമർശിച്ചിരുന്നു. 
## നടപടി ക്രമങ്ങൾ
ഉപഭോക്താക്കൾ അവരുടെ ആധാർ നമ്പർ ബാങ്ക് അക്കൗണ്ടുമായും എൽ.പി.ജി കൺസ്യൂമർ നമ്പരുമായും ലിങ്ക് ചെയ്ത് ഗ്യാസ് ഏജൻസിയിൽ നൽകണം. ആധാർനമ്പർ ഇല്ലെങ്കിൽ ബാങ്ക് അക്കൗണ്ട് നമ്പർ, പാചകവാതകത്തിനുള്ള 17 അക്ക തിരിച്ചറിയൽ നമ്പറുമായി കൂട്ടിയോജിപ്പിക്കണം. പദ്ധതിയുടെ നടത്തിപ്പിതായി കേരളത്തിൽ ഭക്ഷ്യപൊതുവിതരണ വകുപ്പ് സെക്രട്ടറിയുടെ മേൽനോട്ടത്തിൽ ഐ.റ്റി.മിഷൻ ഡയറക്ടർ, ഓയിൽ മാർക്കറ്റിങ് കമ്പനികളുടേയും ബാങ്കുകളുടെയും പ്രതിനിധികൾ എന്നിവരുൾപ്പെട്ട ഒരു സമിതി പ്രവർത്തിക്കുന്നുണ്ട്. 2015 ഫെബ്രുവരി 15 ന് മുമ്പ് എല്ലാ ഉപഭോക്താക്കളും ആധാർ നമ്പർ ലിങ്ക് ചെയ്യേണ്ടതാണെന്ന് സർക്കാർ അറിയിച്ചിരുന്നു. 
## അവലംബം


വർഗ്ഗം:ഭാരതസർക്കാരിന്റെ ദാരിദ്ര്യ നിർമാർജ്ജന പദ്ധതികൾ
വർഗ്ഗം:ഇന്ത്യയിലെ ദാരിദ്ര്യം
വർഗ്ഗം:സർക്കാർ ധനസഹായങ്ങൾ ഇന്ത്യയിൽ
വർഗ്ഗം:മൻമോഹൻ സിങ് ഭരണം
ഇൻഫന്റ് ജീസസ് ഇ.എം.എച്ച്.എസ്സ്.എസ്സ്., തിരുവമ്പാടി

കോഴിക്കോട് നഗരത്തിൽ നിന്ന് 35 കി.മി കിഴക്കുമാറി തിരുവമ്പാടി എന്ന ഗ്രാമത്തിൽ സ്ഥിതി ചെയ്യുന്ന ഒരു അൺ എയ്ഡഡ് വിദ്യാലയമാണ് **ഇൻഫന്റ് ജീസസ് സ്കൂൾ**, തിരുവമ്പാടി. 1995 ജൂൺ 1-നാണ് ഈ വിദ്യാലയം സ്ഥാപിച്ചത്. 2004-ലെ പത്താം ക്ലാസ് പരീക്ഷയിൽ രണ്ടാം റാങ്കും പത്താം റാങ്കും ഈ സ്കൂളിലെ വിദ്യാർത്ഥികളാണ് നേടിയത്.

തുടർച്ചയായ പതിമൂന്നുവർഷം ഈ സ്കൂളിൽ നൂറുശതമാനം വിജയം ലഭിച്ചിരുന്നു.

## ഇതും കാണുക
* സേക്രഡ് ഹാർട്ട് ഫൊറോന പള്ളി തിരുവമ്പാടി
* സേക്രഡ് ഹാർട്ട് എച്ച്. എസ്സ്.എസ്സ്, തിരുവമ്പാടി

## അവലംബം

വർഗ്ഗം:കോഴിക്കോട് ജില്ലയിലെ വിദ്യാലയങ്ങൾ
സിംബ്ര

വിഎംവെയർ വികസിപ്പിച്ച് പുറത്തിറക്കുന്ന ഒരു കൊളാബോറേഷൻ സ്യൂട്ടാണ് **സിംബ്ര** അഥവാ **സിംബ്ര കൊളാബൊറേഷൻ സ്യൂട്ട്**.
ആദ്യം സിംബ്ര ഇൻകോർപ്പറേഷൻ ആയിരുന്നു വികസനം നടത്തിയിരുന്നത്. ആദ്യ പതിപ്പ് 2005-ൽ ഇറങ്ങി. 2007-ൽ യാഹൂ! സിംബ്രയെ എറ്റെടുത്തു. പിന്നീട് 2010-ൽ വിഎംവെയറിന് വിൽക്കുകയും ചെയ്തു.

## അവലംബം

## പുറം കണ്ണികൾ

*
*Yahoo! Public License 1.1
കടലമ്മ (ചലച്ചിത്രം)

എക്സൽ പ്രൊഡക്ഷൻസിന്റെ ബാനറിൽ കുഞ്ചാക്കോ നിർമിച്ച മലയാളചലച്ചിത്രമാണ് **കടലമ്മ**.  ഉദയാ സ്റ്റുഡിയോയിലെ കഥാവിഭാഗം തയ്യാറാക്കിയ കഥയ്ക്കു പൊൻകുന്നം വർക്കി തിരക്കഥയും സംഭാഷണവും എഴുതി.  വയലാർ രാമവർമ രചിച്ചഗാനങ്ങൾക്ക് ജി. ദേവരാജൻ സഗീതം നൽകി.  എക്സൽ പ്രൊഡക്ഷൻസ് വിതരണം ചെയ്ത കടലമ്മ 1963 ഓഗസ്റ്റ് 31 മുതൽ പ്രദർശിപ്പിച്ചുതുടങ്ങി.

## അഭിനേതാക്കൾ
*സത്യൻ
*ശങ്കരാടി
*ബഹദൂർ
*കൊട്ടാരക്കര ശ്രീധരൻ നായർ
*എസ്.പി. പിള്ള
*കോട്ടയം ചെല്ലപ്പൻ
*മണവാളൻ ജോസഫ്
*നെല്ലിക്കോട് ഭാസ്കരൻ
*ഗോപിനാഥ്
*ഗ്രേസി
*ബി.എസ്. സരോജ
*മായ
*മാവേലിക്കര പൊന്നമ്മ
*അടൂർ പങ്കജം
*വിലാസിനി
* പാലാ തങ്കം
*ബേബി വിനോദിനി
*മാസ്റ്റർ ബോബൻ

## പിന്നണിഗായകർ
*എ.എം. രാജ
*സി. ഒ. ആന്റോ
*ജി. ദേവരാജൻ
*ഗ്രേസി
*ജിക്കി
*കെ.ജെ. യേശുദാസ്
*പി. ലീല
*പി. സുശീല
*എസ്. ജാനകി

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാ ബേസിൽ നിന്ന് കടലമ്മ

വർഗ്ഗം:1963-ൽ പുറത്തിറങ്ങിയ മലയാളചലച്ചിത്രങ്ങൾ
കുഞ്ചാക്കോ സംവിധാനം ചെയ്ത ചലച്ചിത്രങ്ങൾകുഞ്ചാക്കൊ നിർമ്മിച്ച ചലച്ചിത്രങ്ങൾപൊൻ കുന്നം വർക്കി കഥ എഴുതിയ ചലച്ചിത്രങ്ങൾവയലാറിന്റെ ഗാനങ്ങൾവർഗ്ഗം:വയലാർ -ദേവരാജൻ ഗാനങ്ങൾ|ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
കൈതക്കൽ ജാതവേദൻ

**കൈതയ്ക്കൽ ജാതവേദൻ** മലയാളത്തിലെ ഒരു കവിയാണ്‌.. മലപ്പുറം ജില്ലയിലെ മഞ്ചേരിയിലാണ് ഇദ്ദേഹം ജനിച്ചത്.

മലയാളഭാഷയിലെ മഹാകവികളുടെ സമൂഹത്തിലേക്ക്  വീരകേരളം എന്ന ലക്ഷണയുക്തമായ മഹാകാവ്യത്തിലൂടെ പ്രവേശിച്ച വ്യക്തിയാണ് കൈതക്കൽ ജാതവേദൻ. അക്ഷരശ്ലോകരംഗത്തും കവിതാരചനാ രംഗത്തും മുമ്പുതന്നെ തിളങ്ങിനിന്നിരുന്ന ഇദ്ദേഹം ഒട്ടേറേ അവാർഡുകൾക്കും മെഡലുകൾക്കും അർഹനായിട്ടുണ്ട്.  ചെറുപ്പം മുതലേ ശ്ലോക പഠനത്തിൽ തൽപരനായിരുന്നു. കേരളവർമ്മ പഴശ്ശിരാജായുടെ ജീവചരിത്രം പ്രതിപാദിക്കുന്ന വീരകേരളം എന്ന മഹാകാവ്യവും ഇദ്ദേഹം രചിച്ചിട്ടുണ്ട്.  

## ജീവിതം
1951 ഓഗസ്റ്റ് 24 ന് ജനനം. പിതാവ് കൈതക്കൽമനക്കൽ ജാതവേദൻ(കുഞ്ചുണ്ണി) നമ്പൂതിരിപ്പാട്. അമ്മ പാണ്ടമ്പറമ്പത്ത് മഹൾ ദേവി അന്തർജ്ജനം. 1970ൽ ടി ടി സി പാസായശേഷം അതെ വർഷം മുതൽ വിവിധ സർക്കാർ സ്കൂളുകളിൽ അധ്യാപകൻ.2007 ൽ ഹെഡ്മാസ്റ്റരായി വിരമിച്ചു. 2024 നവംബർ 22 നു അന്തരിച്ചു.

## കലാജീവിതം
ചെറുപ്പം മുതലേ ശ്ലോകപഠനത്തിൽ ആകൃഷ്ടനായി . ഏഴുപതുകളുടെ മധ്യത്തിൽ അക്ഷരശ്ലോകരംഗത്തും ശ്ലോകരചനയിലും പ്രശസ്തനായി. തൃശ്ശൂരിലെ അഖിലകേരള അക്ഷരശ്ലോകപരിഷത്ത് ന്റെ ആഭിമുഖ്യത്തിൽ നടത്തുന്ന മത്സരങ്ങളിൽ പങ്കെടുത്ത അവതരണത്തിനുള്ള ചക്കോളാ സുവർണ്ണമുദ്രയും ഏകാക്ഷരത്തിനുള്ള ഫാഷൻ ട്രോഫിയും നേടിയിട്ടുണ്ട്. 
* 2014-ലെ വെണ്മണി സ്മാരക പുരസ്കാരത്തിന് "വീരകേരളം" മഹാകാവ്യം അർഹമായി. 
## കൃതികൾ

;കവനകൗതുകം-തൃശ്ശൂർ പ്രസിദ്ധീകരിച്ചത്
*പുഴകണ്ടകുട്ടി
*ദിവ്യഗായകൻ,
*ദുശ്ശള
*ഗളിതവിഭശ്ചാർത്ഥിഷു
*അനർഘനിമിഷങ്ങൾ
*തച്ചോളി ചന്തു 
;കവനകൈരളി ഗുരുവായൂർ പ്രസിദ്ധികരിച്ചത്
*ശൈവാഷ്ടപ്രാസം
*ഗുപ്തോപഗുപ്തി
*ബരസോയ്
; പഞ്ചാംഗം പ്രസ്സ് കുന്നംകുളം പ്രസിദ്ധീകരിച്ചത്‌
*വീരകേരളം മഹാകാവ്യം 

## തർജ്ജമകൾ
സംസ്കൃതം അടിസ്ഥാനമായി പഠിച്ചിട്ടില്ലെങ്കിലും ഭർത്തൃഹരി യുടെ ശതകത്രയം, മേല്പുത്തൂരിന്റെ ശ്രീപാദസപ്തതി  എന്നിവ വൃത്താനുവൃത്തം തർജ്ജമ ചെയ്തിട്ടുണ്ട്

കൂടാതെ ഒട്ടേറെ മുക്തകങ്ങളും രചിച്ചിട്ടുണ്ട്. ഇപ്പൊഴും ഓർക്കുട്ട് ൽ സൗപർണ്ണീക കമ്യൂണിറ്റിയിൽ ശ്ലോകങ്ങൾ രചിക്കാറുണ്ട്.

## അവലംബങ്ങൾ

വർഗ്ഗം:മലയാളകവികൾ
ശ്രീവത്സം

പരമാത്മാവായ മഹാവിഷ്ണുവിന്റെ മാറിൽ കാണപ്പെടുന്നതായി പുരാണങ്ങളിൽ പരാമർശിക്കുന്ന വിശിഷ്ടമായ മറുകാണ് **ശ്രീവത്സം** എന്നറിയപ്പെടുന്നത്.. ബുദ്ധമതത്തിൽ മഞ്ജുശ്രീയുടെ ഒരു ലക്ഷണമായും ജൈനമതത്തിൽ തീർത്ഥങ്കരബിംബങ്ങളുടെ അഷ്ടമംഗലങ്ങളിലൊന്നായിനെഞ്ചിൽ കാണുന്ന അടയാളമായും ശ്രീവത്സം അറിയപ്പെടുന്നു.

## ശ്രീവത്സത്തിന്റെ ഉത്ഭവകഥ
ഭാഗവതം ദശമസ്കന്ധത്തിലാണ് ശ്രീവത്സത്തിന്റെ ഉത്ഭവകഥ വിവരിക്കപ്പെടുന്നത്.

ഒരിക്കൽ സരസ്വതീനദിയുടെ തീരത്ത് മഹർഷികൾ ഒത്തുചേർന്ന് ഒരു യാഗം നടത്തി. യാഗത്തിനിടയിൽ വെച്ച് ത്രിമൂർത്തികളിൽ ആർക്കാണ് ഏറ്റവും മഹത്ത്വം എന്നൊരു പ്രശ്നം തർക്കമായി ഉയർന്നുവന്നു. ത്രിമൂർത്തികളെ പരീക്ഷിക്കാൻ അവർ ഏകകണ്ഠമായി ഭൃഗുമഹർഷിയെ നിയോഗിച്ചു.

ഭൃഗുമഹർഷി ആദ്യം ബ്രഹ്മാവിനെ ചെന്നു കണ്ടു. അവിടെ അനേകം മുനികളുടെ മദ്ധ്യത്തിൽ ഉപവിഷ്ടനായിരുന്ന ബ്രഹ്മാവിന്റെ മുമ്പിലുള്ള ഒരു പീഠത്തിൽ അദ്ദേഹവും ചെന്നിരുന്നു. മുൻകൂട്ടി അനുവാദമില്ലാതെ വന്നുകയറിയിരുന്നതു കണ്ട് ബ്രഹ്മാവ് വളരെയധികം കോപിച്ചു. മഹർഷിയാകട്ടെ, കൂടുതലൊന്നും പറയാതെ  അവിടെ നിന്നും ഇറങ്ങിപ്പോന്നു.

അടുത്തതായി ഭൃഗു ചെന്നെത്തിയത് ശിവന്റെ ആസ്ഥാനമായ കൈലാസത്തിലായിരുന്നു. ചെന്നപാടേ ശിവൻ ഭൃഗുവിനെ ആലിംഗനം ചെയ്യാനായി അടുത്തേക്കോടി വന്നു. " ഛേ, എന്നെത്തൊടരുത്!" എന്നു പറഞ്ഞ് മഹർഷി മാറിനിന്നു. മഹർഷിയുടെ ധാർഷ്ട്യം കണ്ട് കുപിതനായ ശിവൻ തന്റെ ത്രിശൂലമെടുത്ത് പ്രയോഗിക്കാനാഞ്ഞു. പക്ഷേ, പാർവ്വതി ഉടനെ അദ്ദേഹത്തെ തടഞ്ഞു. ഭൃഗുവാകട്ടെ, അവിടെനിന്നും തിരിച്ച് മഹാവിഷ്ണുവിന്റെ‍ വാസസ്ഥലമായ വൈകുണ്ഠത്തിലേക്കു പുറപ്പെട്ടു.

യോഗനിദ്രയിലായിരുന്ന വിഷ്ണു ഭൃഗുമഹർഷി വന്നതറിഞ്ഞില്ല അഥവാ അറിഞ്ഞതായി ഭാവിച്ചില്ല. ലോകസ്ഥിതി പരിപാലിക്കാൻ സദാ ജാഗരൂകനായിരിക്കേണ്ടുന്ന വിഷ്ണു ഉറങ്ങിക്കിടക്കുന്നതുകണ്ട ഭൃഗുമഹർഷി അദ്ദേഹത്തിന്റെ മാറിൽ ആഞ്ഞുചവിട്ടി. ഞെട്ടിയുണർന്ന വിഷ്ണു തന്നെ കാണാൻ വന്ന മഹർഷിക്ക് കാത്ത് നിൽക്കേണ്ടി വന്നതിനു ക്ഷമ ചോദിക്കുകയും, ചവിട്ടിയപ്പോൾ പാദത്തിനു വല്ലതും സംഭവിച്ചുവോ എന്ന് ആരായുകയും ചെയ്തു. 

വിഷ്ണുഭഗവാൻ്റെ അസാധാരണമായ സഹിഷ്ണതയിൽ അത്ഭുതം തോന്നിയ മഹർഷി തൻ്റെ ആഗമനോദ്ദേശ്യം പറയുകയും താൻ ചെയ്ത മഹാപരാധത്തിന് മാപ്പിരക്കുകയും ചെയ്തു. 
അങ്ങനെ വിഷ്ണു ത്രിമൂർത്തികളിൽ വച്ച് ശ്രേഷ്ഠനായി മാറി. ഭഗവാൻ സന്തോഷത്തോടെ ഭൃഗുമുനിയെ യാത്ര അയച്ചു. മുനിയുടെ പാദം ഭഗവാൻ്റെ വക്ഷസ്സിൽ പതിച്ചപ്പോഴുണ്ടായ അടയാളമാണ് ശ്രീവത്സം എന്ന പേരിൽ അറിയപ്പെടുന്നത്.

## അവലംബം

വർഗ്ഗം:ഹൈന്ദവം
മഞ്ജുശ്രീ

മഹായാനബുദ്ധമതത്തിൽ ധ്യാനവും അതീന്ദ്രിയജ്ഞാനവുമായി ബന്ധപ്പെട്ട ഒരു ബോധിസത്വനാണു് **മഞ്ജുശ്രീ**. **മഞ്ജുശ്രീകുമാരഭൂതൻ** എന്നും ഈ അവതാരദേവത അറിയപ്പെടുന്നു.

## പ്രതീകങ്ങൾ
വലതുകയ്യിൽ അഗ്നി വമിക്കുന്ന ഒരു വാൾ പിടിച്ചുകൊണ്ട് ധ്യാനാവസ്ഥയിൽ ഇരിക്കുന്ന ഒരു ബോധിസത്വരൂപമായാണു് മഞ്ജുശ്രീയുടെ ബിംബങ്ങൾ കാണപ്പെടുന്നതു്. അജ്ഞാനത്തേയും ദ്വൈതത്തേയും അറുത്തുമുറിച്ച് ഇല്ലാതാക്കുന്ന ആയുധമാണു് ഈ വാൾ എന്നു സങ്കൽപ്പിക്കപ്പെട്ടിരിക്കുന്നു. ഇടതുകയ്യിലുള്ള താമരപ്പൂവ് ഒരു ലിഖിതത്തെ താങ്ങിയിരിക്കുന്നു. പ്രജ്ഞാപാരമിതാ സൂത്രം ആണു് ഈ ലിഖിതത്തിൽ അടങ്ങിയിരിക്കുന്നതു്. നീല വർണ്ണത്തിലുള്ള ഒരു സിംഹത്തിന്റെ പുറത്ത് സഞ്ചരിക്കുന്നതായോ സിംഹത്തോലിൽ ഇരിക്കുന്നതായോ മഞ്ജുശ്രീയെ ചിത്രീകരിച്ചിട്ടുണ്ടു്. ബുദ്ധിയേയും വികാരങ്ങളേയും നിയന്ത്രിച്ച് അതിനുപരി ജീവനെ ഉയർത്തുക എന്നാണീ പ്രതീകത്തിന്റെ അർത്ഥം.

ടിബറ്റൻ ബുദ്ധമതശാഖയിൽ പലപ്പോഴും മഞ്ജുശ്രീ, അവലോകിതേശ്വരൻ, വജ്രപാണി എന്നിവരെ ത്രിമൂർത്തികളായി ചിത്രീകരിച്ച വിഗ്രഹങ്ങൾ കാണാം.

## അവലംബം

വർഗ്ഗം:ബുദ്ധമതം
ഫോണ്ട് ഫോർജ്

2004 മാർച്ചു് വരെ  പി എഫ് എ എഡിറ്റ് (*[[PfaEdit]]*) എന്ന പേരിലറിയപ്പെട്ടിരുന്ന ഒരു സ്വതന്ത്ര സോഫ്റ്റ്‌വെയർ ആണു് **ഫോണ്ട് ഫോർജ്**. ഇതു് എല്ലാ ഗുണങ്ങളോടുകൂടിയ ഒരു അക്ഷരരൂപ നിർമ്മിതി സോഫ്റ്റ്‌വെയർ ആണു്.
ഇതു് എല്ലാ തരത്തിലുമുള്ള അക്ഷരരൂപങ്ങൾക്കു് ഉപയോഗിക്കാവുന്നതാണു്. കമ്പ്യൂട്ടർ ഭാഷയായ സി ഉപയോഗിച്ചു് ജോർജ്ജ് വില്ല്യംസ് ആണു് ഈ സോഫ്റ്റ്‌വെയറിനു് തുടക്കം കുറിച്ചതു്. 3 ക്ലോസ്സ് ബി.എസ്.ഡി. ലൈസൻസ് പ്രകാരം ഈ സോഫ്റ്റ്‌വെയർ വിതരണം ചെയ്യുന്നു. 12 പ്രാദേശിക ഭാഷകളിൽ ഫോണ്ട് ഫോർജ്ജ് ലഭ്യമാണു്.

## അനുബന്ധം
കലയും കാമിനിയും

1963-ൽ പുറത്തിറങ്ങിയ മലയാളചലച്ചിത്രമാണ് **കലയും കാമിനിയും**. കാനം ഇ.ജെ. എന്ന തൂലികാനാമത്തിൽ അറിയപ്പെടുന്ന ഇ.ജെ. ഫിലിപ്പിന്റെ *കലയും ചങ്ങലയും* എന്ന ചെറുകഥയെ ആസ്പദമാക്കി പി. സുബ്രഹ്മണ്യം നിർമിച്ചതാണ് ഈ ചിത്രം.  ഇതിന്റെ തിരക്കഥയു സംഭാഷനവും കാനം ഇ.ജെ തന്നെനിർവഹിച്ചു

പി. ഭാസ്കരനും മുരളിയും കൂടിഎഴുതിയ 8 പാട്ടുകൾക്ക് എം.ബി. ശ്രീനിവാസൻ സംഗീതം നൽകി.  ഇ. മാധവന്റെ നൃത്തസംവിധാനം, എൻ.എസ്. മണിയുടെ ഛായാഗ്രഹണം, എം.വി. കൊച്ചാപ്പുവിന്റെ രംഗസംവിധാനം, എൻ. ഗോപാലകൃഷ്ണന്റെ ചിത്രസംയോജനം, കെ. ബലകൃഷ്ണന്റെ മേക്കപ്പ് എന്നിവയോടുകൂടി മെരിലാൻഡ് സ്റ്റുഡിയോയിൽ വച്ച് ഇതിന്റെ നിർമ്മാണം പൂർത്തിയായി.  കുമാരസ്വാമി ആൻഡ് കമ്പനി വിതരണം നടത്തിയ കലയും കാമിനിയും 1963 ഡിസംബർ 21-ന് പ്രദർശനം തുടങ്ങി.

## അഭിനേതക്കൾ
*പ്രേം നസീർ
*തിക്കുറിശ്ശി സുകുമാരൻ നായർ
*ജി.കെ. പിള്ള
*ശാന്തി
*രാഗിണി 
*കവിയൂർ പൊന്നമ്മ
*ആറന്മുള പൊന്നമ്മ
*എസ്.പി. പിള്ള
*മുതുകുളം രാഘവൻ പിള്ള
*ജി.കെ. പിള്ള
*കാലക്കൽ കുമാരൻ
*അടൂർ പങ്കജം
## പിന്നണിഗായകർ
*കെ.ജെ. യേശുദാസ്
*എൽ.ആർ. ഈശ്വരി
*പി. ലീല
*പി. സുശീല
*പി.ബി. ശ്രീനിവാസ്
*റാണി
## പാട്ടരങ്ങ്
ഗാനങ്ങൾ : പി. ഭാസ്കരൻ, തിരുനൈനാർക്കുറിച്ചി 
ഈണം :  എം.ബി. ശ്രീനിവാസൻ

## അവലംബം

വർഗ്ഗം:1963-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:എം ബി ശ്രീനിവാസൻ സംഗീതം പകർന്ന ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ഭാസ്കരൻ- എം.ബി.എസ് ഗാനങ്ങൾ
വർഗ്ഗം:തിരുനായിനാർ കുറിച്ചി എഴുതിയ ഗാനങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ
ഹിത്യർ

പ്രാചീന അനറ്റോളിയയിലെ നിവാസികളായിരുന്നു **ഹിത്യർ** (). ബി.സി. 18-ആം നൂറ്റാണ്ടിനോടടുത്ത് ഉത്തര-മധ്യ അനറ്റോളിയയിലെ ഹത്തുസയിൽ ഇവർ സാമ്രാജ്യം സ്ഥാപിച്ചു. ഇവരുടെ സാമ്രാജ്യം അതിന്റെ ബി.സി. 14-ആം നൂറ്റാണ്ടോടെ സുപ്പിലുലിയുമ ഒന്നാമൻ രാജാവിന്റെ കീഴിൽ അതിന്റെ അത്യുന്നതിയിലെത്തി. ഏഷ്യാ മൈനറിന്റെ മിക്കഭാഗങ്ങളും അപ്പർ മെസപ്പൊട്ടേമിയയുടെയും വടക്കൻ ലെവന്റിന്റെയും ഭാഗങ്ങളും ഉൾപ്പെടുന്നതായിരുന്നു അക്കാലത്തെ ഹിത്യ സാമ്രാജ്യം. ബി.സി. 1180-ന് ശേഷം സാമ്രാജ്യം പല സ്വതന്ത്ര നാട്ടുരാജ്യങ്ങളായി ഛിന്നഭിന്നമാകുകയാണുണ്ടായത്. അവയിൽ ചില നാട്ടുരാജ്യങ്ങൾ ബി.സി. എട്ടാം നൂറ്റാണ്ടുവരെ നിലനിന്നു.

ഇൻഡോ-യൂറോപ്യൻ ഭാഷാകുടുംബത്തിന്റെ അനറ്റോളിയൻ ശാഖയുടെ അംഗമായിരുന്നു ഹിത്യഭാഷ. അവർ തങ്ങളുടെ നാടിനെ ഹത്തി എന്നും തങ്ങളുടെ ഭാഷയെ നെസിലി എന്നുമാണ് വിളിച്ചിരുന്നത്. മെസപ്പൊട്ടേമിയൻ ക്യൂണിഫോം ലിപിയായിരുന്നു അവർ എഴുതാൻ ഉപയോഗിച്ചിരുന്നത്.
## ചരിത്രം
### പ്രാചീന കാലഘട്ടം
നെസിയൻ ഭാഷയിൽ എഴുതപ്പെട്ടു അന്ന് അനുമാനിക്കപ്പെടുന്ന ശാസനപ്പലകകളിൽ നിന്നാണ് ഹിത്യ സാമ്രാജ്യത്തിന്റെ ആദ്യകാല ചരിത്രം ലഭ്യമാകുന്നത്. ഇവയുടെ പഴക്കം ബി.സി. 17-ാം നൂറ്റാണ്ട് ആണെന്നാണ് കണക്കാക്കപ്പെടുന്നത്. എന്നാൽ ഇവയുടെ അക്കാദിയൻ ഭാഷയിലുള്ള, 14-ഉം 13-ഉം നൂറ്റാണ്ടുകളിൽ നിർമ്മിക്കപ്പെട്ട പതിപ്പുകൾ മാത്രമേ ഇപ്പോൾ ലഭ്യമായിട്ടുള്ളൂ. ഇവയിൽ നിന്ന് ലഭ്യമാകുന്ന വിവരമനുസരിച്ച് രാജവംശത്തിന്റെ രണ്ടുശാഖകൾ തമ്മിൽ പരസ്പര വൈരം നിലനിന്നിരുന്നു എന്നാണ് അറിയാൻ കഴിയുന്നത്. ഇവയിൽ വടക്കൻ ശാഖയുടെ ആസ്ഥാനം ആദ്യം സൽപ്പയും പിന്നീട് പിന്നീട് ഹത്തുസയും ആയിരുന്നു. തെക്കൻ ശാഖയുടെ ആസ്ഥാനം കുസ്സാറയും കാനേഷും ആയിരുന്നു. വടക്കൻ ശാഖക്കാർ ഹത്തിയൻ പേരുകൾ നിലനിർത്തിയപ്പോൾ തെക്കൻ ശാഖയിലുള്ളവർ നെസിയൻ, ലുവിയൻ പേരുകൾ സ്വീകരിക്കുകയാണ് ചെയ്തത്. അതുകൊണ്ട് ഈ ശാഖകളെ പേരുകളിൽ നിന്ന് തിരിച്ചറിയാൻ കഴിയും.

സൽപ്പ കാനേഷിനെ ആദ്യം ആക്രമിച്ചത് ഉഹ്നയുടെ നേതൃത്വത്തിൽ ബി.സി. 1833-ൽ ആയിരുന്നു. അനിത്ത എന്നുവിളിക്കപ്പെടുന്ന ഒരു കൂട്ടം ഫലകങ്ങളിലെ ലിഖിതം ആരംഭിക്കുന്നത് കുസ്സാറയിലെ രാജാവായിരുന്ന പിത്താന അയൽരാജ്യമായ നേശ അഥവാ കാനേഷ് ആക്രമിച്ചു കീഴടക്കിയതിന്റെ വിവരണത്തോടെയാണ്. എന്നാൽ പിത്താനയുടെ പുത്രനായിരുന്ന അനിത്തയാണ് ഈ ഫലകങ്ങളുടെ യഥാർത്ഥ പ്രതിപാദനവിഷയം.

## അവലംബങ്ങൾ

വർഗ്ഗം:ജനവിഭാഗങ്ങൾ
വർഗ്ഗം:തുർക്കിയുടെ ചരിത്രം
വർഗ്ഗം:സിറിയയുടെ ചരിത്രം
അയ്യൂബി രാജവംശം

ഇസ്ലാമിക ചരിത്രത്തിലെ ഒരു പ്രമുഖ  **അയ്യൂബി രാജവംശമായിരുന്നില്ല**. 1168-ൽ സലാഹുദ്ദീൻ അയ്യൂബിയാണ് ഈജിപ്റ്റ്‌ കേന്ദ്രമാക്കി ഈ രാജവംശം സ്ഥാപിച്ചത്. പന്ത്രണ്ടും പതിമൂന്നും നൂറ്റാണ്ടുകളിൽ മദ്ധ്യപൂർവേഷ്യയുടെ ഭൂരിഭാഗവും അയ്യൂബി നിയന്ത്രണത്തിലായിരുന്നു. സലാഹുദ്ദീന്റെ ഭരണകാലത്ത് അയ്യൂബി സാമ്രാജ്യം ആഫ്രിക്കയുടെ വടക്കേ തീരങ്ങളിൽ ടുണീഷ്യ വരെ ആധിപത്യം ഉറപ്പിക്കുകയുണ്ടായി. അതിനു ശേഷം മൂന്നാം കുരിശുയുദ്ധത്തിൽ ഹ്രസ്വകാലം ജറുസലേം പ്രദേശവും അയ്യൂബി ഭരണത്തിൻ കീഴിൽ വന്നിരുന്നു. പതിമൂന്നാം നൂറ്റാണ്ടിന്റെ ഉത്തരാർധത്തിൽ ഉണ്ടായ യുദ്ധങ്ങൾ, പ്രധാനമായും മംഗോൾ ആക്രമണങ്ങൾ അയ്യൂബി സാമ്രാജ്യം ക്ഷയിപ്പിക്കുകയും 1341-ൽ അവസാന അയ്യൂബി സുൽത്താനും ഭരണത്തിൽ നിന്നും നിഷ്കാസിതനാവുകയും ചെയ്തു.

അധികാരത്തിന്റെ ചെറിയ കാലഘട്ടത്തിൽ അയ്യൂബി രാജവംശം തങ്ങൾ ഭരിച്ച ദേശങ്ങളിൽ പറയത്തക്ക സാമ്പത്തിക മുന്നേറ്റങ്ങൾക്ക് കാരണമാവുകയുണ്ടായി. ഇസ്ലാമിക ലോകത്ത്‌ പുതിയ ബൌദ്ധിക ഉണർവിനും, നഗരങ്ങളിൽ നിരവധി മദ്രസകൾ സ്ഥാപിക്കുക വഴി സുന്നി വിഭാഗത്തിന്റെ ആധിപത്യത്തിനും അയ്യൂബി രാജവംശം വഴിവെച്ചു.
## അവലംബം


വർഗ്ഗം:ഇസ്ലാമിക ചരിത്രം
ബാദാമി

കർണ്ണാടക സംസ്ഥാനത്തിലെ ബാഗൽക്കോട്ട് ജില്ലയിലുള്ള ഒരു പട്ടണവും താലൂക്ക് ആസ്ഥാനവുമാണു് **ബാദാമി**. പുരാതനകാലത്ത് വാതാപി എന്നായിരുന്നു ഈ പട്ടണം അറിയപ്പെട്ടിരുന്നതു്. 

## ഇതും കാണുക
വാതാപി ഗുഹാക്ഷേത്രങ്ങൾ

വർഗ്ഗം:കർണ്ണാടകത്തിലെ പട്ടണങ്ങൾ
കാട്ടുനാരകം (Atalantia racemosa)

നാലു മീറ്റർ ഉയരം വയ്ക്കുന്ന ഒരു ചെറുവൃക്ഷമാണ്  **കാട്ടുനാരകം**.. 100 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി വളരുന്നു. തെക്കേ ഇന്ത്യയിലും ശ്രീലങ്കയിലും കാണുന്നു. നാരകശലഭത്തിന്റെ ലാർവാ ഭക്ഷണ സസ്യമാണ് കാട്ടുനാരകം. 

## ചിത്രശാല

പ്രമാണം:Atalantia racemosa Wight ex Hook. (6812686682).jpg|കാട്ടുനാരകം-കായകൾ


## അവലംബം

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ
* കാണുന്ന ഇടങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:നാരകങ്ങൾ
വർഗ്ഗം:അറ്റലാൻഷ്യ
അംബാല

ഇന്ത്യയിലെ ഹരിയാന സംസ്ഥാനത്തിലെ ഒരു നഗരമാണ് **അംബാല**. പഞ്ചാബ് സംസ്ഥാനാതിർത്തിയോടു ചേർന്ന് കിടക്കുന്ന ഈ നഗരത്തിന് രണ്ട് പ്രധാന നഗരഭാഗങ്ങളുണ്ട്. അംബാല സിറ്റിയും അംബാല കന്റോൺമെന്റും. ഈ രണ്ട് നഗര ഭാഗങ്ങളും തമ്മിൽ മൂന്നു കിലോമീറ്ററോളം ദൂര വ്യത്യാസമുള്ളതിനാൽ അംബാലയെ ഒരു ഇരട്ടനഗരമായും കണക്കാക്കുന്നു. ഇന്ത്യയുടെ കരസേനയുടെയും വ്യോമസേനയുടെയും വലിയ സാന്നിധ്യം ഈ നഗരത്തിലുണ്ട്.

## അവലംബം
http://en.wikipedia.org/wiki/Ambala

വർഗ്ഗം:ഹരിയാണയിലെ പട്ടണങ്ങൾ
മരവഞ്ചി

**മരവാഴ**, **അരത്തമരവാഴ** എന്നെല്ലാം അറിയപ്പെടുന്ന **മരവഞ്ചി** ഇന്ത്യ മുതൽ ചൈന വരെയുള്ള ഭാഗങ്ങളിൽ കാണുന്ന ഒരു ഇടത്തരം ഓർക്കിഡേസീ കുടുംബത്തിലെ ഓർക്കിഡാണ്. . ഈ ചെടിയെ പിഴിഞ്ഞു കിട്ടുന്ന നീര് മലേഷ്യൻ നാടുകളിൽ സർവ്വരോഗസംഹാരിയായി ഉപയോഗിക്കുന്നു. ഈ ഓർക്കിഡിൽ നിന്നും വേർതിരിച്ചെടുക്കുന്ന രാസവസ്തുവിന് പുരുഷന്മാരിലെ ഉദ്ദാരണവൈകല്യങ്ങൾക്കുള്ള മരുന്നാകുമെന്ന് പ്രതീക്ഷിക്കുന്നു. പാലോടുള്ള ജവഹർലാൽ നെഹ്രു ട്രോപ്പിക്കൽ ബൊട്ടാണിക്കൽ ഗാർഡൻ ആന്റ് റിസർച്ച് ഇൻസ്റ്റിറ്റ്യൂട്ടിലെ ശാസ്ത്രജ്ഞർ നടത്തിയ ഗവേഷണങ്ങളിൽ എലികളിലാണ് ഈ ഗുണം കണ്ടത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ
* ഔഷധഗവേഷണങ്ങളെപ്പറ്റിയുള്ള കൂടുതൽ വിവരങ്ങൾ 
* http://www.orchidspecies.com/vtessalata.htm
* http://presam77.blogspot.in/2011/01/vanda-tessellata.html

വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഓർക്കിഡുകൾ
വർഗ്ഗം:ഓർക്കിഡേസീ
വർഗ്ഗം:കേരളത്തിലെ സസ്യജാലം